title: Lammin Betoni

text: Lammin Betoni Oy on betonisten valettavien rakennustuotteiden kehittäjä ja valmistaja. Yritys on maan suurin betoniharkkojen valmistaja ja alan vanhin toimija Suomessa. Betonikivien ja ympäristörakentamiseen tarkoitettujen pihatuotteiden valmistusta kehitetään jatkuvasti. Yritys on kehittänyt useita uusia tuotteita. Lammin Betonin ja konsernin päätoimipaikka sekä tuotantolaitos sijaitsevat Lammilla nykyisen Hämeenlinnan kaupungin alueella Kanta-Hämeessä. Yhtiö on Töykkälän suvun omistama perheyhtiö.


title: Lammin Betoni

text: Yhtiön tuotteita viedään myös pohjoismaihin, Baltiaan ja Venäjälle. Konsernin tytäryhtiöitä ovat Lammi-Kivitalot Oy ja Lammi-Perustus Oy. Sisaryhtiö Lammi-Dom keskittyy Venäjän-kauppaan.


title: Lammin Betoni

text: Yritys aloitti tiilikatteiden valmistamisen Lammilla vuonna 1956 nimellä Töykkälän Tiilikate. Parin vuoden kuluttua yrityksen perustaja ja tuotekehittäjä Aarne Töykkälä laajensi tuotevalikoimaa myös kaivonrenkaisiin, betoniputkiin ja –rumpuihin. Töykkälä kehitti Suomen ensimmäisen Sampo-harkkokoneen 1966, mutta muottiharkkojen valmistus alkoi vasta 1970, kun tehdas muutti nykyiselle paikalleen Lammin Palkkisiltaan. Samassa yhteydessä rakennettiin myös oma betoniasema.


title: Lammin Betoni

text: Vuosien mittaan tuotevalikoima kasvoi erilaisilla lämpö-, muotti- ja väliseinäkivillä, betonilaatoilla sekä piha- ja muurikivillä. 1990-luvulle tultaessa yritys laajensi 1980-luvulla alkanutta kivitalotoimintaansa ja vuonna 2004 perustettiin Lammin Betonin tytäryhtiö Lammi-Kivitalot, joka nousi kivitalojen markkinajohtajaksi.


title: Lammin Betoni

text: Vuonna 2006 perustettiin Lammi-Perustus Oy, jonka rakennuksen anturan valamiseen ja valmistamiseen kehitetyt valmisanturamuotit täydentävät konsernin rakennusjärjestelmää. Venäjän markkinoihin keskittyvä sisaryhtiö Lammi-Dom, perustettiin 2009.


title: Lammin Betoni

text: Lammin Betoni Oy:lle on myönnetty maakunnallinen yrittäjäpalkinto 2004.


title: Lammin Betoni

text: Lammin Betonin tuotantolaitos sijaitsee Lammin kirkonkylällä nykyisen Hämeenlinnan kaupungin alueella. Yritys valmistaa betonisia rakennusharkkoja nimellä LammiKivi sekä erilaisia betonisia pihatuotteita. Tuotevalikoimaan kuuluvia rakennuskiviä ovat muun muassa ladottavat ja valettavat betoniharkot, lämpöeristetyt betoniharkot (vuodesta 1983) ja ladottavat muottikivet perustuksiin, maanpainesiniin ja kantaviin seiniin. Muottikiviin kuuluu myös Pilariharkot, joita käytetään muun muassa parvekkeiden, kattorakenteiden ja terassien kannatuksessa sekä perustusten rakentamisessa. Väliseinärakenteisiin soveltuva tuote on väliseinäkivi. Yhtiö valmistaa myös liittorakenteen muodostavaa ylityspalkkia. Patentoitu Lammi-liittoprofiili muodostaa kiven ja valubetonin kanssa teräsbetoni-liittorakenteen ja korvaa perinteisen puulla muotituksen.


title: Lammin Betoni

text: Pihatuotteisiin kuuluvat muun muassa muurikivi ja pihakivet.


title: Lammin Betoni

text: Lammi-Kivitalot Oy on kivitalo- ja kellarikerrostoimittaja, joka suunnittelee omakotitaloja. Yrityksen päätoimipaikka sijaitsee Tampereella ja omia toimipisteitä on Tampereen lisäksi pääkaupunkiseudulla toimiva TaloTalo-toimipiste Vantaalla sekä Turun ja Oulun toimipisteet. Näiden lisäksi talomyynnistä vastaa edustajaverkosto. LammiKivestä valmistettuja kivitaloja myydään samalla konseptilla myös Virossa, Venäjällä, Ruotsissa ja Norjassa.


title: Lammin Betoni

text: Lammi-Kivitalot Oy syntyi Lammin Betonin harkkovalmistuksen jatkumona 1990-luvulla. Ensimmäiset omaan suunnitteluun perustuvat talot rakennettiin 1996 ja ensimmäinen asuntomessutalo 1997. Markkinaosuuden kasvaessa Lammin Betoni osti Kivilinna-talopaketit yhtiön ja talotoimitusten myyntiin sekä markkinointiin keskittynyt Lammi-Kivitalot Oy perustettiin 2004. Lammi-Kivitalot on kasvattanut jatkuvasti markkinaosuuttaan kivitalotoimialalla (RTS Rakennustutkimus Oy).


title: Lammin Betoni

text: Lammi-Kivitalot Oy on yksilöllisten kiviomakotitalojen ja kellarikerrosten toimittaja ja alan markkinajohtaja Suomessa (osuus 34% v. 2012 / RTS Rakennustutkimus Oy).


title: Lammin Betoni

text: Lammi-Kivitalojen seinämateriaalina käytetään Lammin Betoni –konsernin rakennusjärjestelmää, joka mahdollistaa kivitalon täysin vapaan suunnittelun. Olennainen osa konseptia on rakennusmateriaalien energiatehokkuus, mikä takaa edulliset käyttökustannukset koko rakennuksen elinkaaren ajalle.


title: Lammin Betoni

text: Lammi-Kivitalojen rakennuksessa käytettävät LammiKivet valmistetaan Hämeenlinnassa Lammilla.


title: Lammin Betoni

text:
Lammi-Kivitalot Oy:n päätoimipaikka sijaitsee Tampereella.
Suomen myyntiverkostoon kuuluu 14 toimipistettä ympäri maata. Näiden lisäksi yhtiöllä on edustus Tallinnassa.


title: Lammin Betoni

text: Lammi-Kivitaloilla on seuraavat toimipisteet: TaloTalo konseptimyymälä Vantaa (pääkaupunkiseutu), Tampere ja Turku. Edustajaverkosto on läsnä seuraavilla paikkakunnilla: Hyvinkää, Hämeenlinna, Jyväskylä, Kuopio, Lahti, Lappeenranta, Oulu, Pori, Porvoo, Seinäjoki, Tallinna ja Vaasa.


title: Lammin Betoni

text: Lammi-Kivitalot Oy:n omistaa Lammin Betoni Oy.


title: Lammin Betoni

text: Lammi-Kivitalot Oy omistaa (omistus 25 %) pientalorakentamiseen ja remontointiin erikoistuneen TaloTalo-konseptin yhdessä Onninen Oy:n, Tulikivi Oyj:n ja Domus Yhtiöt Oy:n kanssa.


title: Lammin Betoni

text: Lammi-Perustus Oy kehittää, valmistaa, myy ja markkinoi rakentajien käyttöön tutkittuja, turvallisia ja innovatiivisia perustusratkaisuja. Yrityksen päätoimipaikka ja tuotantolaitos sijaitsevat Vantaalla. Lammi-Perustuksen tuotteet TASSU-anturamuotti ja TASSU-pilarimuotti ovat saaneet erinomaisen vastaanoton niin ammattilaisten kuin kuluttajienkin keskuudessa.


title: Lammin Betoni

text: Lammi-Perustus on aloittanut toimintansa vuonna 2006. Alun perin Lammi-Perustus perustettiin täydentämään oman konsernin tuotevalikoimaa ja palvelemaan oman tuotemerkin Lammi-Kivitalojen asiakkaita. Yhtiö on nopeasti vakiinnuttanut asemansa perustusratkaisuja tarjoavien yritysten joukossa ja on toimialan markkinajohtaja Suomessa.


title: Lammin Betoni

text: Lammi-Perustuksen tuotteet ovat rekisteröityjä tavaramerkkejä ja ne valmistetaan yhtiön tuotantolaitoksella Vantaalla. LammiTassu-valmisanturamuottina markkinoille vuonna 2006 tuodun tuotteen nimi yksinkertaistettiin 2010 TASSU-anturamuotiksi, koska tuotenimi oli alalla vakiintunut puhekielen sanaksi.


title: Lammin Betoni

text: Tuoteperheeseen kuluvat


title: Lammin Betoni

text: TASSU-tuotteita käytetään rakennusten anturan valmistamiseen. PE-muovikalvolla laminoidut valmiiksi raudoitetut muotit soveltuvat niin kuluttajien kuin ammattilaistenkin käyttöön. Nopean, helpon ja kustannustehokkaan asennustavan ansiosta rakennuksen antura on mahdollista valmistaa ja valaa yhdessä päivässä. TASSU-anturamuotin valmistusmenetelmä on patentoitu.


title: Lammin Betoni

text: Lammi-Perustus Oy:n päätoimipaikka ja tehdas sijaitsevat Vantaalla ja tuotteiden jakelu tapahtuu rautakauppojen, verkkokauppojen sekä konserniyhtiöiden ja Lammi-Perustus Oy:n projektimyynnin kautta.


title: Englannin 1. divisioonan kausi 1898–1899

text: Englannin 1. divisioonan kausi 1898-1899 oli oli yhdestoista kausi jolloin ratkottiin The Football Leaguen mestaruus. Mukana 1.divisioonassa oli 18 joukkuetta edellisten kausien 16 joukkueen sijasta. Sarjan voittaja oli liigan mestari, ja kaksi viimeistä putosivat suoraan 2. divisioonaan.


text: Uutena joukkueena 1.divisioonassa pelasivat 2.divisioonasta nousset FC Burnley ja Newcastle United. Kausi oli ensimmäinen, jolloin The Football Leaguen ylimmän divisioonan otteluiden katsojakeskiarvo ylitti 10.000 katsojan rajan.


text: Liigan mestaruuden voitti Aston Villa. Mestaruus oli seuran neljäs.


text: Kaksi viimeistä joukkuetta putosivat 2.divisioonan. Tilalle nousivat Glossop North End ja Manchester City.


title: Ömer Toprak

text: Ömer Toprak (s. 21. heinäkuuta 1989 Ravensburg, Saksa) on turkkilais-saksalainen jalkapalloilija, joka edustaa Bundesliigassa pelaavaa Leverkusenia. Hän on oikeajalkainen pelaaja, joka pelaa keskuspuolustajan paikalla.


title: Ömer Toprak

text: Toprak on edustanut aikuisten seuratasolla SC Freiburgia ja Bayer 04 Leverkusenia, joissa hän on pelannut Bundesliigassa vuodesta 2009. Nuorten maajoukkuetasolla hän on pelannut Saksan nuorisomaajoukkueissa, joissa hän on voittanut nuorten Euroopan-mestaruuden. Aikuisten maajoukkuetasolla Toprak on edustanut Turkkia vuodesta 2011 lähtien.


title: Ömer Toprak

text: Toprak aloitti jalkapallon TSB Ravensburgin juniorijoukkueissa vuonna 1994. Hän edusti seuraa vuoteen 2001, jolloin hän siirtyi FV Ravensburgin juniorijoukkeisiin. Toprak edusti seuraa vuoteen 2005, jolloin SC Freiburg hankki hänet organisaatioonsa. Hän pelasi lähinnä seuran juniorijoukkueissa, mutta debytoi edustusjoukkuessa kaudella 2008–2009. Kauden päätteeksi seura voitti 2. Bundesliigan ja nousi Bundesliigaan. Toprak pelasi kauden aikana 30 peliä ja teki niissä neljä maalia.


title: Ömer Toprak

text: Kesäkuussa 2009 Toprak loukkaantui vakavasti karting-onnettomuudessa. Kartingauton räjähdyksessä hän sai kehoonsa vakavia palovammoja, ja hänen jalkapallouransa oli vaakalaudalla. Toprak joutui olemaan sivussa neljän kuukauden ajan, pystyi aloittamaan kevyen juoksuharjoittelun lokakuussa 2009 ja pelaamaan virallisessa ottelussa vasta tammikuussa 2010. Kausien 2009–2011 aikana Freiburg sijoittui sarjassa parhaimmillaan yhdeksänneksi. Toprak pelasi parhaana kautenaan seuran paidassa 24 ottelua, mutta ei onnistunut Freiburgin paidassa maalinteossa kertaakaan pääsarjatasolla.


title: Ömer Toprak

text: Toukokuussa 2011 Leverkusen hankki joukkueeseensa Toprakin, jonka oli määrä korvata pelaajauransa lopettanut Sami Hyypiä. Osapuolien välinen sopimus oli viiden vuoden mittainen. Ensimmäisellä Leverkusen-kaudellaan Toprak pelasi 27 ottelua. Hän onnistui maalinteossa Bundesliigassa vasta kauden 2012–2013 lopussa, jolloin hän teki maalin ottelussa FC Nürnbergiä vastaan. Leverkusen voitti ottelun, ja varmisti jatkopaikan kauden 2013–2014 Mestarien liigaan.


title: Ömer Toprak

text: Syyskuussa 2013 Toprak teki ensimmäisen maalinsa Mestarien liigassa ottelussa Manchester Unitedia vastaan. Toprak teki myös kauden 2013–2014 Mestarien Liigan alkulohkovaiheen päätöskierroksen ottelussa Real Sociedadia vastaan maalin, joka ratkaisi Leverkusenin jatkopaikan.


title: Ömer Toprak

text: Toprak edusti Saksan alle 19-vuotiaiden maajoukkuetta ja voitti vuoden 2008 alle 19-vuotiaiden EM-kilpailuissa kultaa. Turkin jalkapalloliitto yritti pitkään saada Toprakia liittymään Turkin maajoukkueeseen, johon hän päätti lopulta siirtyä vuonna 2011. Toprak debytoi maajoukkueessa vuonna 2011 ottelussa Kroatiaa vastaan.


title: Ömer Toprak

text: Toprakia on kuvailtu erääksi Turkin lupaavimmista jalkapallopuolustajista ja pelityyliltään rauhalliseksi pelaajaksi. Hänen vahvuuksinaan on pidetty pääpeliä sekä liikkeiden oikea-aikaisuutta. Toprakin on myös sanottu olevan Turkin maajoukkueen parhaita syöttelijöitä.


title: Ömer Toprak

text: Ömerin isä muutti Saksaan 18-vuotiaana. Perheen suku oli alun perin kotoisin Sivasin maakunnasta. Ömerin lapsuudenperheeseen kuului neljä lasta. Toprakin veli, Harun Toprak on myös jalkapalloilija.


title: Alakurtin tie

text: Syksyllä 1943 luutnantti Männyn komppania määrätään tuhoamaan vihollisen tukikohta Alakurtista Kantalahteen päin. Tukikohdan tuhoaminen onnistuu, mutta paluumatkalla komppania joutuu useiden venäläishyökkäysten kohteesksi ja uhkaa joutua mottiin, josta murtaudutaan kersantti Kiven johdolla. Luutnantti Mänty haavoittuu kirjan lopussa.


title: Ruskokorvafasaani

text: Ruskokorvafasaani ("Crossoptilon mantchuricum") on aitokanoihin kuuluva lintulaji. Se elää endeemisenä ja uhanalaisena Kiinassa.


title: Ruskokorvafasaani

text: Ruskokorvafasaani on suurikokoinen lintu ja voi kasvaa 96–100 cm pitkäksi. Koiraat ovat tyypillisesti naaraita kookkaampia. Koiras on väriltään tummanruskea päälaeltaan, rinnastaan, selästään ja siivistään. Alaselkä on valkoinen. Pyrstö on viuhkamainen ja pyrstön pitkät sulat ovat valkoiset ja mustakärkiset. Naaman iho on höyhenistä paljas ja punainen. Silmien alla kulkee valkoinen juova. Nokka ja jalat ovat punertavat. Ruskokorvafasaaninaaras muistuttaa koirasta, mutta on pienikokoisempi.


title: Ruskokorvafasaani

text: Ruskokorvafasaania tavataan keskisen kiinan pohjoisosista. Lajin elinympäristöä ovat vuoristojen havu- ja lehtipuita kasvavat sekametsät tyypillisesti noin 1 000–2 600 metrin korkeudesta. Tyypillisesti ruskokorvafasaanit liikkuvat 10–30 yksilön ryhminä. Linnun ravintoa ovat siemenet, kasvien sipulit ja juurakot sekä hyönteiset. Ruskokorvafasaanin lisääntymisaika kestää huhtikuulta kesäkuulle. Naaras munii tyypillisesti 5–8 vihreää munaa ja hautoo munia noin neljän viikon ajan.


title: Ruskokorvafasaani

text: Ruskokorvafasaanikannan kooksi arvioidaan 5 000–17 000 yksilöä. Lajin kanta arvioidaan vaarantuneeksi. Sitä uhkaa elinympäristön väheneminen ja pirstaloituminen hakkuiden vuoksi ja metsästys.


title: DOOM:VS

text: DOOM:VS on ruotsalainen Johan Ericsonin luotsaama funeral doom -yhtye. Se perustettiin vuonna 2004 Säfflessä. Ennen yhtyeen perustamista Ericson oli soittanut myös doom metal -yhtye Draconianissa.


title: DOOM:VS

text: Perustamisvuotenaan yhtye julkaisi demon "Empire of the Fallen", joka johti levytyssopimukseen suomalaisen Firedoom Musicin kanssa vuonna 2005. Ensimmäinen studioalbumi "Aeternus Vale" julkaistiin vuonna 2006, sekä seuraava albumi "Dead Words Speak" lokakuussa 2008. Lokakuussa 2012 Ericson ilmoitti nauhoittavansa uutta materiaalia tulevaa "Earthless" -studioalbumia varten.


title: Major League Baseball -kausi 1888

text: Major League Baseball -kausi 1888 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat kymmenen ottelun sarjassa, jossa New York Giants voitti St. Louis Brownsin 6-4. Detroit Wolverines pelasi viimeisen kautensa MLB:ssa. Talousvaikeuksiin kaatuneen seuran tilalle siirtyi Cleveland Spiders, joka tähän asti oli tunnettu AA:ssa nimellä Blues. AA:n vapautuneen paikan sai vastaavasti Columbus Colts.


title: Välimeren pakolaisvirta

text: Välimeren pakolaisvirta tai siirtolaisvirta on pakolaisten ja siirtolaisten yrityksiä siirtyä Pohjois-Afrikasta ja Lähi-idästä Välimeren yli Euroopan unionin alueelle.


title: Välimeren pakolaisvirta

text: Afrikasta lyhyimmät merireitit kulkevat Tripolista ja Bengasista Sisiliaan, Maltalle ja Italialle kuuluvalle Lampedusan saarelle. Lähi-idästä reitti kulkee usein Turkin kautta Kreikan Egeanmeren saarille, joista monet sijaitsevat aivan Turkin rannikon edustalla; kauttakulkupaikkoina toimivat muun muassa Chíos, Kos, Lesbos ja Sámos. Pakolaiset muista maista hakeutuvat usein näiden reittien lähtöpisteisiin.


title: Välimeren pakolaisvirta

text: Pakolaiset lähtevät liikkeelle huonoillakin laivoilla. Vuosina 1988–2009 laskettiin ainakin 14 000 ihmisen kuolleen tällä matkalla.


title: Välimeren pakolaisvirta

text: Vuonna 2013 pakolaisongelma kasvoi entisestään. Tammikuun ja syyskuun välisenä aikana Maltaan ja Italiaan saapui yhteensä 13 000 ihmistä. Syyrian levottomuudet saivat aikaan pakolaisaallon naapurimaihin, ja monet pyrkivät jatkamaan matkaansa Eurooppaan. Syksyllä 2013 uutisoitiin useista pakolaisten laivoja kohdanneista onnettomuuksista.


title: Välimeren pakolaisvirta

text: Vuonna 2015 ongelma kasvoi erityisesti Turkin–Kreikan reitillä muun muassa Syyrian sisällissodan seurauksena, mikä johti niin kutsuttuun Euroopan pakolaiskriisiin. Vuonna 2015 Välimeren ylitti arviolta yli miljoona pakolaista. Vuonna 2016 noin 350 000 ylitti Välimeren.


title: Välimeren pakolaisvirta

text: Välimerellä toimii useita pakolaisten pelastusoperaatioa. Vuonna 2016 noin 20 000 pakolaista pelastettiin merihädästä. Silti yli 5 000 pakolaisen uskotaan hukkuneen vuoden aikana.


title: Välimeren pakolaisvirta

text: Vuonna 2016 Keski-Välimeren reitin kautta tulleet henkilöt olivat pääosin Afrikasta: Nigeria (21%), Eritrea (11%), Guinea (7%), Norsunluurannikko (7%), Gambia (7%), Senegal (6%), Mali (6%), Sudan (5%) ja Somalia (4%). European Political Strategy Centren julkaisun mukaan on oletettavaa, että suurin osa laittomista maahantulijoista eivät ole pakolaisia, koska 70% heistä tulee maista jotka joissa ei ole väkivaltaisia konflikteja.


title: Komponenttivideo

text: Komponenttivideo on videosignalointi, jossa kaikki värit (RGB: punainen, vihreä ja sininen) eivät ole koodattuina samassa signaalissa kuten komposiittivideossa. Värit R, G ja B voivat olla omissa johtimissaan tai koodattuina eri tavoin useampaan johtimeen. Tahdistussignaaleille voi olla omia johtimiaan.


title: Komponenttivideo

text: "RGB-video" tarkoittaa varsinaisesti sitä, että kullekin värille on oma johtimensa. RGBS-videossa tahdistussignaalit ovat yhdessä johtimessa (S eli Sync) ja RGBHV-videossa sekä vaaka- että pystytahdistukselle on omat johtimensa. Myös koodausta YPP käytetään: Y sisältää luminanssin ja tahdistuksen, P sinisen ja luminanssin erotuksen ja P punaisen ja luminanssin erotuksen.


title: Komponenttivideo

text: Liittiminä komponenttivideoliitynnässä käytetään usein RCA-liittimiä tai BNC-liittimiä.


title: Vaadin

text: Vaadin eli vaame on naaraspuolinen poro, joka on lisääntymiskykyinen. Yleensä se on viidennestä ikävuodesta lähtien käytetty nimitys. Vaadin lisääntyy yleensä noin 12–13-vuotiaaksi.


title: Naisen valta

text: Naisen valta () on Vincent Shermanin ohjaama yhdysvaltalainen draamaelokuva vuodelta 1944. "Naisen vallan" pääosissa ovat Bette Davis ja Claude Rains. "Naisen valta" perustuu Elizabeth von Arnimin samannimiseen romaaniin "Mr. Skeffington" (1940), jonka pohjalta elokuvan tuottajinakin toimineet Julius J. Epstein ja Philip G. Epstein laativat käsikirjoituksen.


title: Naisen valta

text:
"Naisen valta" sijoittuu vuoteen 1914 ja ensimmäisen maailmansodan aattoon. Suositulla ja älykkäällä newyorkilaisten seurapiirien kaunottarella Fanny Trellis’illa (Bette Davis) on kosijoita joka sormelle. Fanny menee vihille iäkkäämmän juutalaisen, liikemies herra Skeffingtonin (Claude Rains), kanssa. Avioliitto on onneton, mutta Fanny teki valinnan järjen pohjalta. Näin Fanny saisi taloudellisesti huolettoman tulevaisuuden ja veljensä Trippyn (Richard Waring) työuran jatkumisen.
Tuotantoyhtiö Warner Brothersin ostettua oikeudet "Mr. Skeffington" -romaaniin vuonna 1940 Fanny Skeffingtonin rooliin harkittiin Tallulah Bankheadia, Gloria Swansonia, Norma Sheareria ja Irene Dunnea. James Stephenson palkattiin Job Skeffingtonin rooliin, mutta kuoli jo vuonna 1941. Fanny Skeffingtonin roolia tarjottiin Merle Oberonille ja sitten Hedy Lamarrille, jotka molemmat hylkäsivät roolin. Job Skeffingtonin rooliin harkittiin aluksi Paul Henreidia, Paul Lukasia ja John Loderia ennen kuin Claude Rains palkattiin rooliin. Richard Waringia testattiin myös miespääosaan, mutta hän sai lopulta Trippy Trellisin roolin. Elokuvan tuotannon alkuvaiheessa vuonna 1940 Fanny Skeffingtonin roolia oli tarjottu Bette Davisille, joka oli tällöin hylännyt roolin uskoen, että 32-vuotias nainen ei voisi vakuuttavasti näytellä 50-vuotiasta naista.


title: Naisen valta

text: "Naisen vallan" tuotanto alkoi syyskuussa vuonna 1943. Kuvaukset alkoivat 11. lokakuuta ja kestivät aina tammikuuhun 1944 asti. Elokuvan tuotanto päättyi maaliskuussa 1944. "Naisen valta" kuvattiin Warner Brothersin studioilla Kalifornian Burbankissa.


title: Naisen valta

text: "Naisen valta" sai ensi-iltansa Yhdysvalloissa 25. toukokuuta 1944 New Yorkissa. Maanlaajuiseen teatterilevitykseen elokuva pääsi 12. elokuuta 1944. Suomessa elokuva julkaistiin 23. syyskuuta vuonna 1945. Warner Brothers toimi elokuvan levittäjänä.


title: Naisen valta

text: Elokuvalla on Rotten Tomatoes -sivustolla 50 prosentin ”mätä” arvosana, joka perustuu kuuteen arvosteluun.


title: Naisen valta

text: "Lux Radio Theater" lähetti 60-minuuttisen radiosovituksen elokuvasta 1. lokakuuta vuonna 1945, jolloin Bette Davis uusi elokuvaroolinsa.


title: Naisen valta

text: Jotkut "Naisen vallan" kopioista ovat 127-minuuttisia. "Naisen valta" leikattiin alkuperäisestä 146 minuutin pituudestaan välittömästi New York -ensi-iltansa jälkeen vuonna 1944. Leikatun materiaalin uskottiin olevan kadonnut, kunnes vuoden 1988 videojulkaisuun elokuva palautettiin alkuperäiseen 146-minuuttiseen versioonsa.


title: Naisen valta

text: "Naisen valta" on julkaistu myös DVD:lle.


title: Monochromatic

text: Monochromatic on suomalaisen heavy rock -yhtyeen Gotham O.D:n esikoisalbumi. Se julkaistiin 22. elokuuta 2007 levymerkillä Off Records.


title: Disbeliever

text: Disbeliever on suomalaisen heavy rock -yhtyeen Gotham O.D:n toinen studioalbumi. Se julkaistiin vuonna 2010 levymerkillä Off Records.


title: Ragnar Fleege

text: Ragnar August Rafael Fleege (23. huhtikuuta 1884 Kirkkonummi – 7. heinäkuuta 1941) oli suomenruotsalainen toimittaja.


title: Ragnar Fleege

text: Fleegen vanhemmat olivat kirkkoherra Axel August Abraham Fleege ja Lydia Lovisa Rosenqvist. Hän pääsi ylioppilaaksi 1905 Helsingin ruotsalaisesta normaalilyseosta ja opiskeli sitten ensn Hannoverissa ja Turun ruotsalaisessa kauppaoppilaitoksessa ("Högre svenska handelsinstitutet i Åbo") vuoteen 1910 saakka.


title: Ragnar Fleege

text: Fleege oli avustajana useissa Suomessa ilmestyneissä ruotsinkielisissä lehdissä (Hufvudstadsbladet, Nya Pressen, Veckobladet, Lördagen, Fyren, Veckans Krönika ja Budkaflen) ja hän toimi Tammerfors Nyheter- ja Tammerfors Aftonblad-lehdissä ensin toimittajana ja sitten päätoimittajana 1911–1918.


title: Ragnar Fleege

text: Fleege muutti pysyvästi asumaan 1918 Göteborgiin Ruotsiin ja oli siellä toimittajana Riksföreningen för svenskhetens bevarande i utlandet-yhdistyksen äänenkannattajana toimineessa Allsvensk Samling-lehdessä. Fleege toimi myös yhdistyksen asiamiehenä. Fleege puolusti voimakkaasti ruotsin kielen aseman säilyttämistä Suomessa.


title: Ragnar Fleege

text: Ragnar Fleege oli naimisissa vuodesta 1913 Frida Viktoria Boqvistin kanssa.


title: 2013 TV135

text: 2013 TV on halkaisijaltaan noin 400-metrinen asteroidi. Heti sen löytymisen jälkeen asteroidin radan arveltiin mahdollistavan erittäin pienellä todennäköisyydellä törmäyksen maapalloon vuonna 2032 tai vielä pienemmällä todennäköisyydellä vuonna 2047.


title: 2013 TV135

text: Asteroidin löysivät ukrainalaiset Gennadi Borisov ja Timur Kryachko käyttäen Krimin astrofysikaalisen observatorion 0,2-metrin teleskooppia. Asteroidi havaittiin 12. lokakuuta 2013 kuvasarjasta, joka oli otettu Kirahvin tähdistön alueelta 8. lokakuuta alkaen. Asteroidi oli löytyessään ollut lähimpänä Aurinkoa 20. syyskuuta ja siten liikkui jo kohti aurinkokunnan ulompia osia. Maapallon se oli ohittanut jo 16. syyskuuta 0,45 AU:n etäisyydeltä.


title: 2013 TV135

text: Löytöhetkellään se oli yksi 10 332 tunnetusta Maan radan lähelle tulevasta asteroidista.


title: 2013 TV135

text: Ensimmäisiin 32 havaintoon perustuvan alustavan ratalaskelman mukaan 2013 TV voisi törmätä maapalloon 26. elokuuta 2032 todennäköisyydellä 2,1 · 10 tai 27. elokuuta 2047 todennäköisyydellä 1,7 · 10. Tästä syystä se on aluksi merkitty luokkaan 1, joka on kosmisia törmäyksiä mittaavan kymmenportaisen Torinon asteikon alin. Palermon asteikolla se sai arvon −1,73. Mahdollisen törmäyksen sattuessa asteroidin törmäysnopeus maapallon suhteen olisi noin 14,93 km/s ja törmäyksessä vapautuisi energiaa arviolta 2,4 · 10 megatonnia.


title: 2013 TV135

text: Havaintojen määrän karttuessa asteroidin rata saadaan laskettua tarkemmin, mikä melko varmasti osoittaa törmäysriskin olemattomaksi.


title: Vaalijala

text: Vaalijala eli Vaalijalan osaamis- ja tukikeskus (entinen "Vaalijalan kuntoutuskeskus", alkujaan "Vaalijalan keskuslaitos") on 33 jäsenkunnalle erilaisia vajaakuntoisille ja vammaisille tarkoitettuja palveluja tarjoava Vaalijalan kuntayhtymän ylläpitämä laitos Pieksämäellä. Se vastaa Savon kehitysvammahuollosta. Aiemmin kehitysvammaisten laitoshoitoon keskittyneen kuntayhtymän toimintaa suunnataan vähitellen muiden palvelujen tarjoamiseen.


title: Vaalijala

text: Kuntayhtymän johtajana toimi vuosina 1981–2013 Erkki Paara. Hänen seuraajansa on kauppatieteen maisteri Ilkka Jokinen (s. 1961), joka on aiemmin ollut Rinnekoti-Säätiön kiinteistöjohtaja.


title: Vaalijala

text: Vaalijalan lähtökohtana pidetään vuonna 1907 perustettua Sortavalan vajaamielislaitosta, josta kehittyi myöhemmin Vaalijalan keskuslaitos. Laitoksen perusti alkujaan Suomen Kirkon Sisälähetysseura. Vaalijalan perustamisen käytännön toimista Sortavalaan perustettavan Diakonissalaitoksen yhteyteen vastasi kirkon puolesta pappi Otto Aarnisalo. Vaalijala kunnallistettiin vuonna 1975, jolloin siitä muodostettiin kuntainliitto.


title: Vaalijala

text: Sisälähetysseura joutui sodan jälkeen etsimään itselleen uuden toimipaikan, ja se löytyi Pieksämäeltä. Vaalijalan vajaamielishoitolan vastaanotto- ja keskuslaitos on rakennettu suunnittelukilpailun perusteella. Kilpailun voittanut arkkitehti Yrjö Lindegren sijoitti yleissuunnitelmassaan hoitorakennuksia keskuspihan ympärille niin sanotulla paviljonki-periaatteella ja yhdisti eri rakennukset lasikäytävillä. Keskuspihan keskellä on juhlasali ja kirkko. Asuinrakennukset ovat lähellä Pieksänjärven rantaa. Rakennuksia on kaikkiaan kolmisenkymmentä, niistä varhaisemmat ovat enimmäkseen Lindegrenin suunnittelemia. Hänen kuoltuaan vuonna 1952 suunnittelua jatkoi Lindegrenin alkuperäissuunnitelmaa kunnioittaen arkkitehti Aulis Blomstedt, jonka käsialaa on muun muassa Vaalijalan kirkko. Hoitolaitosta rakennettiin vuosina 1948–1966.


title: Vaapeli

text: Vaapeli eli huosin on köysiluuta, jota käytetään etenkin laivoissa kansien puhdistamiseen. Harjasten tilalla siinä on paksu ja pehmeä köysikimppu.


title: Vaaskivi-plaketti

text: Vaaskivi-plaketti on vuonna 1962 ensimmäisen kerran jaettu kriitikkopalkinto. Se on nimetty Tatu Vaaskiven mukaan.


title: Vaaskivi-plaketti

text: Palkinnon myöntämisestä päättää lautakunta, johon kuuluvat Tampereen yliopiston kirjallisuusaineiden professorit ja opiskelijat, Suomen arvostelijain liitto, Suomen Kirjailijaliitto, Suomen Näytelmäkirjailijaliitto ja Pirkkalaiskirjailijat.


title: Vaaskivi-plaketti

text: Aloitteen palkinnon jakamisesta teki Yhteiskunnallisen korkeakoulun kirjallisuushistorian professori ja runoilija Unto Kupiainen, joka toimi ajoittain myös kriitikkona. Hän kuitenkin kuoli ennen kuin palkinto ensimmäisen kerran jaettiin, ja palkintolautakuntaa johti ensimmäisillä kerroilla hänen tilalleen kirjallisuushistorian professoriksi tullut Kauko Kyyrö. 1970-luvulta lähtien lautakuntaa ovat johtaneet kotimaisen/Suomen kirjallisuuden professorit, kuten Eino Kauppinen, Maunu Niinistö, Yrjö Varpio ja Juhani Niemi.


title: Vaaskivi-plaketti

text: Alkuperäisten sääntöjen mukaan palkinto myönnettiin kirjallisuus- tai teatterikriitikolle. Palkinto oli alun perin tarkoitus jakaa kahden vuoden välein, mutta 1960-luvun puolivälistä 1970-luvun puoliväliin sitä ei jaettu lainkaan. Vuodesta 1990 palkinto on jaettu säännöllisesti neljän vuoden välein.


title: Vaaskivi-plaketti

text: Palkintoa rahoitti alun perin WSOY, joka kustansi sekä Vaaskiven että Kupiaisen teoksia. WSOY lahjoitti huhtikuussa 1960 miljoonaa markkaa (noin 20 000 euroa), josta ensimmäinen palkinnonsaaja sai 100 000 markkaa (noin 2 000 euroa). Palkintosummat ovat vaihdelleet resurssien mukaan eikä aina ole jaettu rahapalkintoa. Sittemmin palkintoa ovat rahoittaneet sanomalehtiyhtiöt "Aamulehti" ja "Kaleva", Tampereen kaupungin kulttuuritoimi ja Tampereen yliopiston taideaineiden laitos. Vuonna 2010 palkintosumma oli 3 000 euroa. Kaikki palkitut saavat kuitenkin Essi Renvallin suunnitteleman palkintoplaketin.


title: Vaaskivi-plaketti

text: Lähde


title: Parlamentti (ancien régime)

text: Parlamentti () oli ancien régimen ajan Ranskassa nimitys aatelin johtamille ylimmille tuomioistuimille. Ne vaikuttivat epäsuorasti myös lainsäädäntöön, sillä niiden tehtäviin kuului kuninkaan antamien lakien ja määräysten rekisteröiminen, jota ne saattoivat halutessaan jarruttaa. Parlamentteja oli useita eri maakunnissa, mutta merkittävin ja vanhin oli Pariisin parlamentti. Itsevaltiuden aikana parlamentit hyödynsivät asemaansa vastustaakseen kuninkaan valtaa ja ne estivät uudistusten toteuttamisen Ranskan vallankumousta edeltäneinä vuosina.


title: Parlamentti (ancien régime)

text: Ensimmäinen parlamentti kehittyi kapentingiaikana toimineen kuninkaan neuvoston eli "Curia Regisin" pohjalta. Kuninkaalla oli tapana koota ajoittain vasallinsa ja prelaattinsa luokseen keskustelemaan päätöksenteosta ja kuninkaan ratkaistaviksi annetuista oikeustapauksista. 1100-luvulta alkaen "Curia Regisin" merkitys kasvoi ja sen jäseniksi otettiin myös ammattimaisia neuvonantajia. Samalla oikeudellisten tapausten käsittely vähitellen erkaantui neuvoston muusta toiminnasta erilliseksi istunnoksi, josta alettiin 1200-luvun puolivälissä käyttää nimitystä "curia regis in parlemento" (”keskusteleva neuvosto”). Sen tehtäviin lisättiin myös voutien () eli kuninkaan hallinnon paikallisten edustajien langettamista tuomioista tehtyjen valitusten käsittely sekä kuninkaallisia kaupunkeja koskevien tapausten ratkaiseminen. "Curia in parlementon" päätökset ("arrêts") edustivat kuninkaan lain ylintä ja kiistämätöntä tulkintaa, joten kuninkaan vallan laajeneminen lisäsi sen merkitystä.


title: Parlamentti (ancien régime)

text: "Curia in parlemento" kokoontui Chambre aux Plaid -nimisessä rakennuksessa nykyisen Pariisin oikeuspalatsin alueella. Sen pohjalta kehittynyt Pariisin parlamentti jakautui useaan osastoon. Ytimenä oli suuri kamari ("Grand chambre"). Sen rinnalle perustettiin 1300-luvulla tutkintojen kamari ("Chambre des Enquêtes") ja anomusten kamari ("Chambre des Requêtes") sekä 1500-luvulla rikosasiain kamari ja hugenottien asioita käsitellyt ediktikamari ("Chambre de l’Édit"), joista jälkimmäinen lakkautettiin 1669. Parlamentin jäsenet oli alun perin tarkoitus valita vaaleilla tai kutsumalla, mutta 1300-luvulta alkaen käytännöksi tuli virkojen periytyminen tai myyminen. Vuonna 1604 käyttön otettu paulette-vero tuki virkojen muuttumista perinnöllisiksi. Parlamentin puhemieheksi oli kuitenkin valittava kruunun hyväksymä ehdokas.


title: Parlamentti (ancien régime)

text: Ajan myötä lisää parlamentteja perustettiin eri puolille Ranskaa, mutta lähes puolet valtakunnasta säilyi silti Pariisin parlamentin toimivallan alaisena.


title: Parlamentti (ancien régime)

text: Parlamenteilla oli myös poliittista vaikutusvaltaa, sillä niiden tehtäviin kuului kuninkaan antamien julistusten ja käskykirjeiden rekisteröiminen. Ennen rekisteröimistä niiden tuli varmistaa julistusten olevan sopusoinnussa lain ja oikeuden periaatteiden sekä kruunun ja valtakunnan etujen kanssa. Mikäli parlamentti ei katsonut näiden ehtojen täyttyvän, se saattoi jättää säädöksen rekisteröimättä ja esittää vastalauseen kuninkaalle. Kuningas pystyi ylimpänä auktoriteettina määräämään parlamentin kaikesta huolimatta rekisteröimään julistuksensa, mutta hän saattoi tehdä sen ainoastaan erityisellä kirjeellä tai esiintymällä henkilökohtaisesti parlamentin erikoisistunnossa, jota kutsuttiin nimellä "lit de justice" (kirjaimellisesti ”oikeuden sänky”).


title: Parlamentti (ancien régime)

text: 1500- ja 1600-lukujen kuluessa parlamentit alkoivat järjestelmällisesti vastustaa kruunun päätöksiä. Ludvig XIV vastasi tähän rajoittamalla merkittävästi parlamenttien oikeutta vastalauseiden esittämiseen, mutta kehitys käynnistyi uudelleen 1700-luvulla. Kun Ranskan valtiota uhkasi 1780-luvulla vararikko, kuningas Ludvig XVI yritti toteuttaa verouudistusta, joka olisi merkinnyt puuttumista aateliston verovapauteen. Aatelin hallitsemat parlamentit torjuivat kuitenkin kaikki tällaiset esitykset ja ilmoittivat vain yleissäädyillä olevan oikeus verolakien muuttamiseen. Tilanteen ratkaisemiseksi Ludvig XVI yritti 1787–1788 rajoittaa parlamenttien valtaa, mikä kuitenkin nostatti lisää vastarintaa ja päätökset oli lopulta peruttava. Kuninkaan oli nyt pakko kutsua säädyt koolle, mistä käynnistynyt tapahtumaketju johti sitten vallankumouksen puhkeamiseen. Parlamenttien jäsenet olivat kiinnostuneita ensisijaisesti omien säätyerioikeuksiensa turvaamisesta, mutta vastustaessaan kuningasta ne kanavoivat myös yleisempää väestön tyytymättömyyttä vallitseviin oloihin. Aatelin erioikeuksia suojelleet parlamentit nähtiin kuitenkin samalla taantumuksen linnakkeina, joten ne lakkautettiin jo Ranskan vallankumouksen alkuvaiheessa.


title: Valve Anti-Cheat

text: Valve Anti-Cheat (VAC) tai Valven huijauksenesto on Valven kehittämä järjestelmä, jolla pyritään estämään pelaajien huijaamista videopeleissä automaattisesti vanhoista "Overwatch"-käyttäjistä ja perinteisestä ilmoita pelaajasta -toiminnosta huolimatta. Tämä järjestelmä on osa Steamiä.


title: Valve Anti-Cheat

text: VAC otettiin ensimmäisen kerran käyttöön vuonna 2002 pelissä Counter-Strike. Myöhemmin Valve päätti lopullisesti luopua PunkBuster-ohjelmistosta ja kehittää omaa VAC-huijauksenestojärjestelmäänsä.


title: Valve Anti-Cheat

text: VAC2 toimii GoldSrc-, Source-, Unreal 2 -, IW engine "Versio 3.0" - ja "4.0" -pelimoottoreilla toimivissa peleissä. VAC2 sisältyy Source SDK:hon.


title: Yrjö Muukka

text: Yrjö Samuli Muukka (24. huhtikuuta 1891 Vaasa – 12. lokakuuta 1953 Mikkeli) oli suomalainen taidemaalari.


title: Yrjö Muukka

text: Yrjö Muukan vanhemmat olivat taidemaalari, professori Elias Muukka ja Anni Agnes Fagerlund. Hän oli naimisissa Aino Vihervän kanssa.


title: Yrjö Muukka

text: Muukka kävi Turun Taideyhdistyksen piirustuskoulun 1910–1915 ja opiskeli myöhemmin 1931 Pariisissa Académie André Lhotessa. Hän osallistui Suomen Taiteilijain näyttelyihin 1930 ja 1943.


title: Yrjö Muukka

text: Muukka toimi oppikoulun piirustuksenopettajana 1925–1952.


title: Josef Němec

text: Josef Němec (25. syyskuuta 1933 České Budějovice – 10. syyskuuta 2013 České Budějovice, Tšekki) oli Tšekkoslovakiaa edustanut nyrkkeilijä, olympiamitalisti ja Euroopan mestari.


title: Josef Němec

text: Němec voitti sarjan yli 81 kg olympiapronssia Rooman kesäolympialaisissa 1960. Välierässään hän hävisi olympiavoiton vieneelle italialaiselle Francesco De Piccolille. Melbournessa 1956 hän sijoittui viidenneksi ja Tokiossa 1964 yhdeksänneksi. EM-kilpailuissa Němec ylsi ensin pronssille vuosina 1957 ja 1959 ja voitti lopulta Euroopan mestaruuden Moskovassa vuonna 1963.


title: Josef Němec

text: Němec kuoli kahta viikkoa ennen 80. syntymäpäiväänsä 10. syyskuuta 2013.


title: Linda Sandblom

text: Linda Maria Sandblom (s. 18. lokakuuta 1989 Tammisaari) on suomalainen korkeushyppääjä, joka edustaa HIK Friidrott Hankoa. Vuoteen 2013 asti hän edusti Hangö IK:ta. Häntä valmentavat Matti Nieminen ja Leif Sandblom.


title: Linda Sandblom

text: Sandblom karsiutui loppukilpailusta alle 23-vuotiaiden EM-kilpailuissa 2009, Amsterdamin EM-kilpailuissa ja Rio de Janeiron olympialaisissa 2016 sekä Belgradin EM-hallikilpailuissa ja Lontoon MM-kisoissa 2017.


title: Linda Sandblom

text: Sandblom saavutti ensimmäisen mitalinsa Kalevan kisoissa voittaessaan Suomen-mestaruuden Oulussa 2016. Hän uusi mestaruutensa seuraavana vuonna Seinäjoen Kalevan kisoissa. Sisäratojen SM-kilpailuissa hän on voittanut kultaa 2016 ja 2017, hopeaa vuosina 2009 ja 2014 sekä pronssia vuonna 2013.


title: Linda Sandblom

text: Sandblom hyppäsi 25. kesäkuuta 2016 Kuortaneen eliittikisoissa uuden Suomen ennätyksen 193 cm ja rikkoi samalla Rion 2016 olympiakisojen karsintarajan. Hän hyppäsi sisäratojen Suomen ennätyksen 191 cm voittaessaan Suomen-mestaruuden Jyväskylässä 19. helmikuuta 2017.


title: Alster

text: Alster on 59 kilometriä pitkä Elben sivujoki, joka yhtyy Elbeen Hampurin kohdalla. Joki on padottu ja se muodostaa Hampurin keskustassa kaksi järveä. Niistä ylempänä on suurempi Außenalster ja alempana aivan kaupungin keskustassa pienempi Binnenalster. Järvet erottaa toisistaan vuonna 1868 entisen kaupunginmuurin paikalle rakennettu silta Lombardsbrücke. Alster on ollut osa kaupungin linnoitusta ennen kuin sen muurit purettiin 1800-luvulla.


title: Pohjois-Andros

text: Pohjois-Andros on yksi Bahaman hallintoalueista. Se kattaa Androsin saaren pohjoisosan, ja on pinta-alaltaan saarivaltion suurin. Hallintoalue on perustettu vuonna 1996, kun Andros jaettiin useampaan osaan. Pohjois-Androsin hallinnollinen keskus on Nicholls Town. Hallintoalueen asukasluku on 3 854.


title: Antti Muukka

text: Antti Muukka (30. marraskuuta 1896 Lemi – 2. huhtikuuta 1970 Lappeenranta) oli suomalainen taidemaalari.


title: Antti Muukka

text: Muukka kävi Viipurin taiteen ystävien piirustuskoulun 1919–1922 ja Suomen Taideyhdistyksen piirustuskoulun 1922–1924. Hän osallistui Suomen Taiteilijain näyttelyihin 1935 ja 1938.


title: Antti Muukka

text: Muukka maalasi maisemia ja muotokuvia ja erikoistui eritysesti muotokuvien piirtämiseen hiilellä. Hänen tunnetuin teoksensa on kuitenkin Lemin kirkon alttaritaulu vuodelta 1926.


title: Hyytelösienet

text: Hyytelösienet (Dacrymycetales) on Dacrymycetes -luokkaan kuuluva sienilahko. Siihen kuuluu heimo Dacrymetaceae. Lahkoon kuuluvia lajeja ovat keltasarvikka ("Calocera viscosa") ja orahytykkä ("Pseudohydnum gelatinosum").


title: Pohjois-Abaco

text: Pohjois-Abaco on yksi Bahaman hallintoalueista. Se sijaitsee Abacon saaren pohjoisosassa, ja saaren osa Little Abaco Island kuuluu kokonaan Pohjois-Abacoon. Alueen hallinnollinen keskus on Cooper's Town saaren pohjoisrannalla.


title: Port Moresbyn taistelu

text: Port Moresbyn taistelu oli liittoutuneiden ja keisarillisen Japanin välinen taistelu Port Moresbyn kaupungin hallinnasta Papua-Uudessa-Guineassa toisessa maailmansodassa. Taistelu käytiin pääosin ilmassa Japanin maa- ja merivoimien lentojoukkojen ja Australian kuninkaallisten ilmavoimien ja Yhdysvaltain armeijan ilmavoimien välillä. Japanilaiset pommittivat kaupungin satamaa ensimmäisen kerran 3. helmikuuta 1942. Ensimmäinen japanilaisten suunnitelma kaupungin valtaamiseksi, Operaatio MO, joka toteutettiin toukokuussa 1942 meritse, epäonnistui Korallimeren taistelun päätyttyä ratkaisemattomana. Toinen yritys kaupungin valtaamiseksi maitse epäonnistui elokuussa 1942 liittoutuneiden torjuttua japanilaisten hyökkäyksen Kokodantien taisteluissa. Kaupungin viimeiset pommitukset tapahtuivat 17. elokuuta 1943 päättäen Port Moresbyn taistelun.


title: Bleeding Profusely

text: Bleeding Profusely on yhdysvaltalaisen brutaalin death metalin yhtyeen Gorgasmin esikoisalbumi. Se julkaistiin vuonna 2001 levymerkillä Extremities Productions.


title: Bleeding Profusely

text: Albumi julkaistiin Ohio Deathfest -festivaalilla, missä Gorgasm oli yksi pääesiintyjistä.


title: Masticate to Dominate

text: Masticate to Dominate on yhdysvaltalaisen brutaalin death metalin yhtyeen Gorgasmin toinen studioalbumi. Se julkaistiin vuonna 2003 levymerkillä Unique Leader Records.


title: Masticate to Dominate

text: Kaikki kappaleet säveltänyt ja sanoittanut Gorgasm.


title: Orgy of Murder

text: Orgy of Murder on yhdysvaltalaisen brutaalin death metalin yhtyeen Gorgasmin kolmas studioalbumi. Se julkaistiin vuonna 2011 levymerkillä Brutal Bands.


title: Orgy of Murder

text: Albumista julkaistiin myös 500:n kappaleen kuvavinyylipainos.


title: Elinkauppa

text: Elinkauppa on ihmisen elimillä käytävää kaupankäyntiä. Kaupan tarkoitus on toimittaa terveitä elimiä elinsiirtoja varten.


title: Elinkauppa

text: Elinkauppa on ollut laillista vain Iranissa, mutta nyt Australia ja Singapore ovat laillistamassa rahalliset korvaukset luovuttajille. Molempien maiden munuaissairausjärjestöt kiittelevät päätöstä.


title: Elinkauppa

text: Elinkauppa ilmiönä on syntynyt koska elinsiirtoa tarvitsevia potilaita on huomattavasti enemmän kuin vapaaehtoisia elintenluovuttajia.


title: Elinkauppa

text:
Tutkimusyhteenvedon mukaan elinkauppaa tutkineista 72 tutkijasta maailmassa 68 % kannatti ja 21 % vastusti elinkauppaa.
Myös yhdysvaltalaisten taloustieteilijöiden (AEA) konsensus on, että elinkauppa pitäisi sallia (70 % vs. 16 %).


title: Elinkauppa

text: UC Berkeleyn professori ja Organs Watchin johtaja Nancy Scheper-Hughes korostaa, että elinsiirroista maksetaan jo nyt korvauksia Yhdysvalloissakin "älä kysy, älä kerro" -tyyliin. Scheper-Hughes kannattaakin elinkaupan laillistamista. Hän on kuuluisa tutkimuksistaan, jotka paljastivat satojentuhansien kehitysmaalaisten joutuneen huijatuiksi tai pakotetuiksi elinluovutuksiin ja johtivat moniin pidätyksiin. Hänen mukaansa ilmiöiden taustalla on luovuttajapulan luoma epätoivo.


title: Elinkauppa

text: Yhdysvalloissa munuaissairauteen liittyy 300 000 kuolemaa vuosittain, vaikka elinsiirrot onnistuvat erittäin hyvin. Johtavat asiantuntijat pitävät kasvavaa tarvetta ja pahenevaa munuaispulaa erittäin vakavana ongelmana.


title: Elinkauppa

text: Orfa Greenbergin mukaan suurin osa tutkijoista kannattaa elinkaupan kieltoa mutta toiset tutkijat haluaisivat laillistaa elinkaupan, jotta valtiot voisivat säännellä sitä ja minimoida osanottajien riskit ja riiston. John A. Robertson on myös esittänyt, ettei valtiolla ole oikeutta estää kansalaisiaan etsimästä itselleen lääketieteellistä apua.


title: Elinkauppa

text: Monet tutkijat kannattavat elinkaupan laillistamista, jotta pulaa elimistä saataisiin poistettua. Tämä myös laskisi elinten hintatasoa, mikä vähentäisi laitonta elinkauppaa ja sen kannustimia. Lisääntynyt tarjonta lyhentäisi elinsiirtojen odotusaikoja, mikä auttaisi potilaita ja säästäisi sairaalakuluja.


title: Elinkauppa

text: Journal of Economic Perspectives -lehden artikkelissaan Nobel-palkittu taloustieteilijä Gary Becker ja Julio Elias arvioivat, että Yhdysvaltojen munuaispula lievittyisi 15 000 dollarin korvauksella luovuttajalle. Liittovaltio voisi maksaa korvauksen tasa-arvon takaamiseksi. Tämä esitys säästäisi rahaa, koska elinsiirto on halvempaa kuin jonottajien tarvitsema dialyysihoito.


title: Elinkauppa

text: Toisen munuaisen luovuttamisen riski on hyvin pieni, sama kuin eräiden kauneusleikkausten kuten rasvaimun. Seulottu luovuttaja elää pidempään kuin kahden munuaisen ihmiset keskimäärin. Laillisilla markkinoilla sekä myyjän että vastaanottajan asema olisi parempi kuin pimeillä markkinoilla.


title: Elinkauppa

text: Luovuttamiseen liittyy lähinnä vain leikkausriski. Jäljelle jäävä munuainen kasvaa täyttämään poistetun paikan. Toisesta munuaisesta ei ole juurikaan etua. Jos munuaiset pettävät, ne pettävät yleensä yhtaikaa. Elävän luovuttajan munuainen kestää yleensä vuosia pidempään kuin kuolleen.


title: Elinkauppa

text: Pimeillä markkinoilla lahjoittajat eivät välttämättä saa kunnollista jälkihoitoa.


title: Elinkauppa

text: Nyt laiton elinkauppa kattaa ehkä 5-10 % maailman elinsiirroista.


title: Elinkauppa

text: Maailmassa on miljoonia munuaispotilaita, mutta vuonna 2007 tehtiin vain 65 000 munuaissiirtoa. Yhdysvalloissa munuaissiirtojono oli vuosikymmenessä miltei kaksinkertaistunut 95 000 ihmiseen vuonna 2012, mutta tuolloinkin heistä vain 16 500 sai siirrännäisen ja muista 4500 kuoli odottaessaan, lähinnä siksi että joutui odottamaan sopivaa munuaista liian kauan.


title: Elinkauppa

text: Siirtoelinpulan takia monet maat ovat yrittäneet erilaisia innovaatioita, mutta vain elinkaupan laillistanut Iran on saanut poistettua siirtomunuaispulan. Myös Singapore suunnittelee elinkaupan laillistamista.


title: Elinkauppa

text: Elinpula on johtanut myös elinsiirtoihin vanhoilta ja sairailta vainajilta, jolloin elimet voivat pettää tai sisältää syövän. Toisaalta myös paremman elimen odottaminen olisi vaarallista, koska jonossa on korkea kuolinriski.


title: Elinkauppa

text: Myös joukko munuaisensa altruistisesti luovuttaneita on vaatinut elinkaupan laillistamista.


title: Elinkauppa

text: Iranissa voittoa tavoittelematon vapaaehtoisjärjestö Datpa välittää elinluovuttajia, jotka saavat palkkionsa hallitukselta ja vastaanottajalta. Hyväntekeväisyysjärjestöt tukevat maksukyvyttömiä vastaanottajia.


title: Elinkauppa

text: Clinical Journal of the American Society of Nephrology -tiedelehden artikkelin mukaan Iranin elinsiirto-ohjelma on välttänyt monia elinkauppaan liittyviä ongelmia. Sen sijaan missään muussa kehitysmaissa kokeillut ratkaisut eivät ole edes lieventäneet jatkuvasti huononevia elinsiirtojonoja.


title: Elinkauppa

text: Laillisilla markkinoilla Iranissa munuaisten myyntihinta on 2000 - 4000 dollaria. Mustassa pörssissa hinta voi olla yli 160 000 dollaria, välikädet ottavat suuren osan summasta, leikkaus on vaarallisempi molemmille osapuolille ja ostaja saa usein hepatiitin tai HIV:n.


title: Elinkauppa

text: Vuoden 2008 Istanbulin julistus pyrkii luomaan yhteiset määritelmät elinkauppaan liittyville käsitteille sekä määrittämään elinsiirroille ja elinten luovuttamiselle yleiset eettiset periaatteet. Se sisälsi myös ehdotuksia käytännön toimenpiteiksi siitä, miten julistuksessa esitetyt tavoitteet voitaisiin saavuttaa.


title: Elinkauppa

text: Elinsiirtoturismi on laittoman elinkaupan yhteyteen syntynyt ilmiö, jossa länsimaiset ihmiset matkustavat lainsäädännöltään vähemmän kehittyneisiin tai valvottuihin maihin elinsiirtoa varten. Köyhistä oloista kotoisin olevien elinten luovuttajat voivat olla heikon taloudellisen asemansa vuoksi alttiita hyväksikäytölle. Joissakin elimensä myyneitä henkilöitä käsittelevissä tutkimuksissa luovuttajien on huomattu kärsineen luovutuksen jälkeen oman terveydentilansa heikkenemisestä. Tämän arvellaan johtuvan luovuttajilla jo aikaisemmin olleista terveydentilan ongelmista sekä elintenluovuttajakandidaattien puutteellisesta seulonnasta.


title: Elinkauppa

text: Yhdysvaltojen jo nyt laillinen verenluovutuskauppa tuottaa paljon enemmän verenluovutusta kuin Britannian palkkioton verenluovutus. Aiemmin elinkauppaa ja verikauppaa on vastustettu varoittaen myydyn veren laadusta, mutta professori Beckerin mukaan seulonnan kehittymisen vuoksi veren ja elinten laatu voidaan nykyään varmistaa hyvin.


title: Elinkauppa

text: Kuolleilta otettuihin elimiin liittyy monia kiisteltyjä ongelmia kuten kiire ottaa elimet ennen suostumuksen varmistamista sekä vaikeus määritellä elämän ja kuoleman rajaa.


title: Elinkauppa

text: Nobel-palkittu Gary Becker kummastelee sitä, että köyhien ei sallita myydä elimiään edes kuoltuaan lastensa tai vanhempiensa hyväksi. Tosin hänen mukaansa sekään, että heiltä riistetään mahdollisuus myydä munuainen elävänä, ei paranna köyhien asemaa.


title: Elinkauppa

text: Becker kirjoittaa, että jos pelätään köyhien suurta osuutta luovuttajissa, heille voidaan asettaa kiintiö, mutta käytännössä tämä ei liene tarpeen, koska monen köyhän elimet eivät kelpaisi luovutuksiin. Becker vertaa elinkauppaa vapaaehtoiseen armeijaan: vastoin pelkoja sekään ei täyttynyt köyhistä, koska usein heillä ei ole vaadittavaa koulutusta.


title: Elinkauppa

text: Professorit Becker ja Elias huomauttavat, että luovutukselle voidaan asettaa pakollinen harkinta-aika ja vaatia kirjallista suostumusta, jos pelätään impulsiivisia päätöksiä.


title: Elinkauppa

text: Bioeetikko Gregory Pence on huolissaan siitä, miten lääketieteellisesti yhteensopivat perheenjäsenet, ystävät tai työntekijät kokevat suurta painetta luovuttaa elimensä potilaalle. Osan sairaaloista kerrotaan "keksivän" lääketieteellisen tekosyyn haluttomille luovuttajille. Ratkaisuksi ongelmiin on esitetty elinpulan poistavaa rahallista korvausta.


title: Cumchrist

text: Cumchrist on yhdysvaltalainen brutaalin death metalin yhtye. Se perustettiin Chicagossa, Illinoisissa vuonna 1999. Yhtyeen jäsenet koostuvat Gorgasmin, Cineraryn, Incestuousin, Evil Incarnaten ja Cianiden jäsenistä. Yhtyeen kappaleiden sanoitukset käsittelevät vihaa kristinuskoa kohtaan huumorin keinoin.


title: Cumchrist

text: Yhtye on julkaissut yhden studioalbumin, "Cumpleten" vuonna 2002.


title: Caius Kajanti

text: Caius Filip Kajanti (1915 – 2012) oli suomalainen tietokirjailija, toimittaja, kääntäjä ja kustantaja.


title: Caius Kajanti

text: Kajannin isä oli Lohjan kappalainen ja myöhemmin kirkkoherra Akseli Alfons Kajanti (vuoteen 1906 Kajander, 1886–1970).


title: Caius Kajanti

text: Caius Kajanti opiskeli historiaa, valtio-oppia ja teologiaa Helsingin, Turun ja Tukholman yliopistoissa.


title: Caius Kajanti

text: Kajanti kustansi syyskuussa 1957 Suomessa ilmestyneen norjalaisen kirjailijan Agnar Myklen romaanin Laulu punaisesta rubiinista. OIkeuskansleri Olavi Honka määräsi kirjan epäsiveellisenä takavarikkoon ja raumalaisen kirjapainon varastossa olleet kirjat takavarikoitiin lokakuussa 1957. Kaksi vuotta jatkuneen oikeuskäsittelyn jälkeen korkein oikeus tuomitsi Kajannin kustantajana joko kolmen kuukauden vankeusrangaistukseen tai maksamaan 50 000 markkaa sakkoja. Hän joutui myös maksamaan valtiolle 949 000 markkaa rikollisen toiminnan tuottamasta hyödystä.


title: Caius Kajanti

text: Takavarkoidut 5 002 kirjaa poltettiin Rauma-Repolan höyryvoimalan pannuhuoneessa konepistoolein aseistettujen poliisien valvoessa polttamista. Kustantajan varastoon oli kuitenkin jäänyt 800 kirjaa. Sotainvalidien Veljesliiton toimihenkilöt ostivat ne vähitellen ja myivät kirjoja ovelta ovelle liiton toiminnan tukemiseksi. Vuonna 1970 presidentti Urho Kekkonen armahti Kajannin.


title: Vuoden 1974 jalkapallon maailmanmestaruuskilpailujen karsinnat

text: Jalkapallon vuoden 1974 maailmanmestaruuskilpailujen karsintoihin osallistui 99 joukkuetta, jotka karsivat 14:stä paikasta Länsi-Saksassa pelattavaan lopputurnaukseen. Isäntämaa Länsi-Saksa ja hallitseva mestari Brasilia selviytyivät MM-kilpailuihin ilman karsintaa.


text: 14 vapaata paikkaa jaettiin seuraavasti:


text: Euroopan 32 osallistuvaa maata jaettiin yhdeksään lohkoon. Kahdeksan lohkovoittajaa selviytyi MM-kilpailuihin, yksi lohkovoittaja karsi kisapaikastaan CONMEBOL:n maata vastaan.


text: Ruotsi selviytyi MM-kilpailuihin


text: Italia selviytyi MM-kilpailuihin


text: Alankomaat selviytyi MM-kilpailuihin


text: Itä-Saksa selviytyi MM-kilpailuihin


text: Puola selviytyi MM-kilpailuihin


text: Bulgaria selviytyi MM-kilpailuihin.


text: Jugoslavia selviytyi MM-kilpailuihin.


text: Skotlanti selviytyi MM-kilpailuihin.


text: Neuvostoliitto selviytyi jatkokarsintaan Etelä-Amerikan karsijaa vastaan.


text: Etelä-Amerikan kahdeksan karsintoihin osallistuvaa joukkuetta oli jaettuna kolmeen lohkoon. Kaksi lohkovoittajaa selviytyivät MM-kilpailuihin, kolmas lohkovoittaja karsi kisapaikasta Euroopan maata vastaan.


text: Uruguay selviytyi MM-kilpailuihin.


text: Argentiina selviytyi MM-kilpailuihin.


text: Chile jatkokarsintaan Euroopan karsijaa vastaan.


text: CONCACAF:n alueen karsinta muodostui CONCACAF:n mestaruusturmauksesta, jonka voittaja selviytyi Länsi-Saksan MM-lopputurnaukseen. CONCACAF:n mestaruusturnauksen karsinnoissa joukkueet jaettiin kuuteen lohkoon, joiden voittajat etenivät Haitissa pelattuun mestaruusturnaukseen.


text: Meksiko selviytyi CONCACAF:n mestaruusturnaukseen.


text: Guatemala selviytyi CONCACAF:n mestaruusturnaukseen.


text: Honduras selviytyi CONCACAF:n mestaruusturnaukseen.


text: Jamaika luopui, jolloin Alankomaiden Antillit selviytyi otteluitta CONCACAF:n mestaruusturnaukseen.


text: Haiti selviytyi CONCACAF:n mestaruusturnaukseen.


text: Trinidad ja Tobago selviytyi CONCACAF:n mestaruusturnaukseen.


text: Haiti selviytyi MM-kilpailuihin.


text: Afrikan karsinta koostui neljästä kierroksesta. Kolmella ensimmäisellä kierroksella pelattiin kaksoisottelut, neljännelle kierrokselle selviytyneet joukkueet pelasivat kaksinkertaisen sarjan, jonka voittaja selviytyi MM-kilpailuihin.


text:
Madagaskar ja Gabon luopuivat, jolloin Mauritius ja Kamerun selviytyivät otteluitta toiselle kierrokselle.Ottelua Marokko-Zaire ei pelattu. Marokko luovutti ottelun ja Zaire määrättiin voittajaksi 2-0.
Zaire selviytyi MM-kilpailuihin.


text: Aasian ja Oseanian joukkueet jaettiin kahteen alueeseen. Alueiden voittajat kohtasivat karsinnan viimeisellä kierroksella, jonka voittaja selviytyi MM-kilpailuihin.


text:
– 1–0 – 2–1 – 1–0
Luokitusotteluiden perusteella Etelä-Vietnam, Japani ja Hongkong sijoitettiin lohkoon 1, Thaimaa Israel ja Malesia sijoitettiin lohkoon 2.


text: Hongkong ja Japani selviytyivät välieriin.


text: Israel ja Etelä-Korea selviytyivät välieriin.


text:
– 3–1 – 1–0 (ja.)
Etelä-Korea ja Israel loppuotteluun.


text:
– 1–0 (ja)
Etelä-Korea selviytyi karsinnan viimeiselle kierrokselle.


text: Iran selviytyi loppuotteluun.


text: Australia selviytyi loppuotteluun.


text: Australia selviytyi karsinnan viimeiselle kierrokselle.


text: Australia selviytyi MM-kilpailuihin.


text: Neuvostoliitto ei suostunut pelaamaan Chileä vastaan Chilen sotilasvallankaappauksen takia, ja Chile selviytyi MM-turnaukseen luovutusvoitolla.


title: Alcides Lanza

text: Alcides Emigdio Lanza (s. 2. kesäkuuta 1929 Rosario) on argentiinalaissyntyinen säveltäjä, kapellimestari, pianisti ja pedagogi. Hän sai Kanadan kansalaisuuden vuonna 1976. Hänen opettajiensa joukossa olivat Alberto Ginastera, Olivier Messiaen, Aaron Copland, Bruno Maderna ja Yvonne Loriod. Lanza työskenteli vuosina 1959–65 Teatro Colónissa ja oleskeli vuosina 1965–1971 Yhdysvalloissa Guggenheim-stipendin turvin. Vuonna 1971 Lanza asettui Montrealiin, jossa hän opetti sävellystä McGill-yliopistossa. Vuonna 1974 hänestä tuli yliopiston elektronisen musiikin studion johtaja.


title: Alcides Lanza

text: Lanza on johtanut SMCQ Ensemblea. Hän on tuotannossaan hyödyntänyt perinteisiä soittimia, elektroniikkaa ja valoja. Hänen sävellyksiinsä lukeutuvat "Eidesis II", "Plectros IV" ja "Penetrations VII". Monet hänen teoksistaan ovat Boosey & Hawkesin katalogissa, mutta säveltäjä myös omistaa kustantamon (Shelan Editions). Hän on levyttänyt Henry Cowellin pianomusiikkia. Hän meni naimisiin näyttelijä-laulaja Meg Sheppardin kanssa.


title: Alfred Kunz

text: Alfred Leopold Kunz (26. toukokuuta 1929 Neudorf, Saskatchewan – 16. tammikuuta 2019) oli kanadalainen säveltäjä ja kuoronjohtaja. Hän opiskeli vuosina 1949–1955 Toronton The Royal Conservatory of Musicissa ja useina kesinä 1960-luvulla Karlheinz Stockhausenin ja muiden johdolla Euroopassa. Vuonna 1965 hän suoritti valtiollisen tutkinnon kuoronjohdossa Mainzissa. Hän teki muun muassa neljä Saksan-kiertuetta ja järjesti festivaaleja Ontariossa. Kuoroteostensa lisäksi Kunz sävelsi muun muassa orkesteriteoksia, joihin lukeutuvat "Saskatchewan Suite" ja "Oktoberfest Overture". Hänen tuotantonsa joukossa on myös näyttämöteoksia.


title: Trimūrti

text: Trimūrti (, ”kolme muotoa”) tarkoittaa hindulaisuudessa kolmiyhteistä jumalaa, jonka muotoja ovat Brahmā, Vishnu ja Shiva. Jokainen jumala vastaa yhdestä luomisprosessin vaiheesta: Brahmā on luojajumala, Vishnu säilyttäjä ja Shiva tuhoaja. Vishnu ja Shiva ovat jumalista tärkeimmät, eikä Brahmāta juuri palvota, koska maailman luomisen jälkeen hänen ei uskota enää puuttuneen sen tapahtumiin.


title: Trimūrti

text: Ajatus kolminaisuudesta lienee ollut alun perin yritys sovittaa jumaluuksien eri puolia toisiina ja perimmäisen totuuden käsitteeseen ("brahman"). Trimūrti-käsite voidaan esittää taiteessa yhtenä jumalhahmona, jolla on kolmet kasvot. Käsite esiintyy jo Kālidāsan kirjoittamassa eeppisessä "Kumārasambhava"-runossa.


title: Parliament Act (1911)

text: Parliament Act oli Isossa-Britanniassa vuonna 1911 säädetty laki, joka poisti parlamentin ylähuoneelta absoluuttisen veto-oikeuden lähes kaikkeen lainsäädäntöön. Ylähuoneelle jäi vielä tämän jälkeen lykkäävä veto-oikeus, jolla se saattoi jarruttaa vastustamiaan lakeja kahdella vuodella. Vuoden 1949 Parliament Act lyhensi lykkäysajan yhteen vuoteen.


title: Parliament Act (1911)

text:
Lain säätämisen taustalla oli vastakkainasettelu Herbert Henry Asquithin johtaman liberaalipuolueen hallituksen ja konservatiivien hallitseman ylähuoneen välillä. Vuoden 1906 parlamenttivaaleissa liberaalit olivat saaneet murskavoiton ja enemmistön alahuoneeseen, mutta ylähuoneen 602 lordista vain 88 oli liberaaleja. Hallituksella tiedettiin olevan kunnianhimoisia suunnitelmia Irlannin itsehallinnosta ja sosiaalisista uudistuksista, jotka ylähuone valmistautui estämään veto-oikeudellaan. Ratkaisevaksi kompastuskiveksi muodostui valtiovarainministeri David Lloyd Georgen valmistelema vuoden 1909 budjettiesitys, joka tunnetaan myös nimellä ”kansanbudjetti”. Sen tavoitteena oli edellisenä vuonna säädetyn kansaneläkejärjestelmän rahoittaminen. Budjettiesitykseen sisältyi runsaasti erilaisia verojen ja maksujen korotuksia, jotka kohdistuivat varsinkin suurituloisiin, kuten perintöveron korotus, erillinen verokanta ansiottomille tuloille sekä erityisvero maaomaisuuden ansiottomalle arvonnousulle. Varsinkin viimeinen kosketti henkilökohtaisesti monia ylähuoneen lordeista, jotka olivat samalla suurmaanomistajia. Konservatiivioppositio ei hyväksynyt tällaista pyrkimystä vaurauden uudelleenjakoon ja ylähuone hylkäsi budjetin 30. marraskuuta 1909. Budjetin hylkääminen sotki valtion finanssit ja oli vastoin vakiintunutta käytäntöä, joten se kiristi huomattavasti hallituksen ja ylähuoneen välejä.
Poliittisen kriisin selvittämiseksi vuoden 1910 aikana järjestettiin kahdet hajotusvaalit. Molemmilla kerroilla liberaalihallitus säilytti enemmistönsä alahuoneessa työväenpuolueen ja irlantilaisnationalistien tuella. Hallitus valmisteli lakiesityksen ylähuoneen veto-oikeuden poistamisesta, mutta yritti kuningas Edvard VII:n kuoltua toukokuussa 1910 vielä löytää sovinnon konservatiivien kanssa. Marraskuuhun asti jatkuneet neuvottelut eivät kuitenkaan johtaneet tulokseen. Niinpä Asquithin hallitus toi lakiesityksensä parlamenttiin helmikuussa 1911 ja se hyväksyttiin alahuoneessa toukokuussa. Kun ylähuone ei suostunut hyväksymään sitä ilman suuria muutoksia, Asquith pyysi kuningas Yrjö V:tä korottamaan satoja liberaaleja pääreiksi, jotta hallitus saisi enemmistön myös ylähuoneeseen. Kuultuaan suunnitelmasta konservatiivien johtaja Arthur Balfour ja ylähuoneen konservatiivijohtaja Henry Lansdowne katsoivat lain hyväksymisen olevan pienempi kahdesta pahasta. Osa konservatiiveista vastusti lakiesitystä loppuun saakka, sillä he uskoivat Asquithin suunnitelman olevan vain hämäystä. Ratkaisevassa ylähuoneen käsittelyssä 10. elokuuta 1911 esitys hyväksyttiin äänin 131–114. Ratkaisevat äänet hyväksynnän puolesta tulivat 37 konservatiivien edustajalta sekä 13 piispalta, jotka normaalisti eivät osallistu äänestyksiin. Suurin osa lordeista pidättäytyi äänestämästä.


title: Parliament Act (1911)

text: Parliament Actin mukaan lait, jotka oli hyväksytty alahuoneessa kolmessa peräkkäisessä istunnossa, voitaisiin antaa kuninkaan vahvistettavaksi ilman ylähuoneen hyväksyntää kahden vuoden kuluttua käsittelyn alkamisesta. Toisin sanoen ylähuone menetti ehdottoman veto-oikeutensa, mutta sille jäi mahdollisuus lykätä vastustamiaan lakeja kahdella vuodella. Budjettiasioissa ylähuoneelle jäi vain yhden kuukauden lykkäysmahdollisuus. Lisäksi parlamentin vaalikauden enimmäispituus lyhennettiin seitsemästä viiteen vuoteen. Ylähuoneelle jäi vielä veto-oikeus joissakin harvoissa asioissa, kuten parlamentin toimikauden pidentämisestä päätettäessä.


title: Parliament Act (1911)

text: Vuoden 1911 Parliament Actia käytettiin kolme kertaa ylähuoneen ohittamiseen: vuonna 1914 sen avulla vietiin läpi laki Irlannin home rule -itsehallinnosta sekä laki Walesin kirkosta ja vuonna 1949 uusi Parliament Act, jolla ylähuoneen lykkäysoikeutta lyhennettiin kahdesta yhteen vuoteen. Viimeksi mainitun muutoksen taustalla oli Clement Attleen johtaman työväenpuolueen hallituksen pelko, että ylähuone jarruttaisi suunniteltua rauta- ja terästeollisuuden kansallistamista.


title: Veli-Sakari Kukkonen

text: (Veli-)Sakari Kukkonen (pseudonyymi Alan Paine) (s. 1960 Kuusamo) on suomalainen rumpali, perkussionisti, säveltäjä, tuottaja.


title: Veli-Sakari Kukkonen

text:
Kukkonen on soittanut ainakin kokoonpanoissa Zero Nine (Kuusamo), Ramblers (Oulu), Nights of Iguana (Helsinki), U-Bayou. (Helsinki)
Kukkonen on säveltänyt seuraavat levytetyt kappaleet:


title: Armenialaisten kansalliskongressi (1917)

text: Armenialaisten kansalliskongressi tai Itä-armenialaisten kongressi oli poliittinen kongressi joka pidettiin Tbilisin taiteellisessa teatterissa lokakuussa 1917. Se aloitti työnsä 11. lokakuuta ja lopetti kokoontumisensa 26. lokakuuta 1917.


text: Venäjän armenialaiset päättivät pitää vuonna 1917 kokouksen, jossa pohdittaisiin maaliskuun vallankumouksen jälkeistä poliittista tilannetta ja sen avaamia mahdollisuuksia kansallisille pyrkimyksille. Kokoukseen osallistui kaikkiaan 244 edustajaa kaikista muista puolueista paitsi bolsevikeista. Edustajista seitsemän oli poliittisesti sitoutumattomia. Bolsevikit eivät osallistuneet kongressiin, koska eivät hyväksyneet sen poliittisia päämääriä.


text: Kongressi päätti tukea Venäjää sen sotaponnisteluissa. Se vaati provinssien muodostamista kansalliselle pohjalle, koulutuksen haluttiin olevan maallista ja lukiokoulutus tuli muuttaa armenialaiseksi. Lisäksi päätettiin tukea sotapakolaisia taloudellisesti.


title: Karen Percy

text: Karen Lynne Percy-Lowe (s. 10. lokakuuta 1966 Edmonton) on kanadalainen alppihiihtäjä, olympia- ja MM-mitalisti. Hän kilpaili maailmancup-tasolla vuosina 1985–1990.


title: Karen Percy

text: Percy sijoittui Bormion MM-kilpailuissa 1985 alppiyhdistetyssä 11:nneksi ja syöksylaskussa 13:nneksi. Crans-Montanan MM-rinteillä 1987 hän oli yhdistetyssä seitsemäs ja syöksylaskussa kymmenes.


title: Karen Percy

text: Percy sai Calgaryn olympialaisissa 1988 kaksi pronssimitalia: syöksylaskussa hän hävisi hopeaa saaneelle Brigitte Oertlille yhden sadasosasekunnin, supersuurpujottelussa hän kukisti neljänneksi tulleen Regine Mösenlechnerin neljällä sadasosalla. Alppiyhdistetyssä hän sijoittui neljänneksi. Vailin MM-kilpailuissa 1989 hän saavutti hopeaa syöksylaskussa, vain sadasosan Karin Dedleriä nopeampana. Supersuurpujottelussa hän oli kymmenes.


title: Karen Percy

text: Percy sijoittui maailmancupin kokonaiskilpailussa yhdeksänneksi kaudella 1988–1989. Alppiyhdistetyn cupissa hän oli kolmas kaudella 1987–1988, neljäs kaudella 1988–1989 ja viides kaudella 1986–1987 sekä syöksylaskucupissa neljäs kaudella 1987–1988. Maailmancupin osakilpailuissa hän sijoittui kaksi kertaa toiseksi ja kolme kertaa kolmanneksi.


title: Karen Percy

text: Karen Percy on naimisissa entisen jääkiekkoilijan Kevin Lowen kanssa.


title: Parliament Act

text: Parliament Act tarkoittaa kahta Yhdistyneessä kuningaskunnassa säädettyä lakia, jotka poistivat parlamentin ylähuoneelta absoluuttisen veto-oikeuden lähes kaikkeen lainsäädäntöön. Nykyisin ne määrittelevät ylähuoneen valtaoikeudet ja muodostavat siten osan maan valtiosääntöä.Parliament Act -lakien mukaan ylähuoneessa hylätyt lait voivat tulla voimaan, mikäli alahuone hyväksyy ne uudelleen vuoden kuluttua ensimmäisestä käsittelystä. Budjettiasioita koskevat päätökset kuitenkin siirtyvät hallitsijan vahvistettaviksi automaattisesti jo kuukauden kuluttua alahuoneen hyväksynnästä, vaikka ylähuone ei olisi hyväksynyt niitä. Parliament Actien piiriin eivät kuulu ylähuoneessa tehdyt lakialoitteet, vain yksityisiä koskevat säädökset ("private bill"), parlamentin toimikauden pidentämistä koskevat esitykset eivätkä sellaiset lakiesitykset, jotka on annettu ylähuoneen käsiteltäviksi alle kuukautta ennen vaalikauden loppua. Ne vaativat edelleen molempien kamarien hyväksynnän tullakseen voimaan.


title: Parliament Act

text: Lakien suomaa mahdollisuutta ohittaa ylähuone on käytetty seitsemän kertaa: kolme kertaa vuosina 1911–1949 ja neljästi sen jälkeen, viimeksi vuonna 2004 kettujahdin kieltämisen yhteydessä. Lisäksi kolmessa tapauksessa lakia aiottiin soveltaa, mutta ylähuone hyväksyikin aiemmin vastustamansa esityksen toisessa käsittelyssä.


title: Juutalainen nimi

text: Juutalaisten nimet ovat juutalaisten historian aikana yleensä erottuneet heidän asuinmaidensa muiden kansanryhmien nimistä, ja jotkin juutalaisten nimikäytännöistä ovat ainutlaatuisia. Juutalaiset käyttivät pitkään pelkkiä etunimiä ja lisänimiä, kunnes myöhäiskeskiajasta 1800-luvun alkuun välisenä aikana he joutuivat ottamaan käyttöön myös periytyvät sukunimet. Juutalaisten nimet pohjautuvat usein hepreaan ja eri juutalaiskieliin kuten jiddišiin.


title: Juutalainen nimi

text: Juutalaiset käyttivät Raamatun aikoina vain yhtä nimeä, johon liitettiin suuremmissa yhteisöissä lisänimi, mutta ei koskaan periytyvää sukunimeä. Lisänimenä toimi yleensä isän nimi sanan "ben" (’poika’) tai "bet" (’tytär’) jäljessä, kuten nimessä "Moshe ben Amram" (Moshe, Amramin poika). Joskus Raamatussa käytetään vielä pidempää isälinjasta kertovaa nimeä, kuten "Mordechai ben Yair ben Shime’i ben Kish". Myös heimon tai kotikaupungin nimeä saatettiin käyttää henkilön lisänimenä.


title: Juutalainen nimi

text: Hepreankielisten nimien rinnalle juutalaisten niminä otettiin Babylonin vankeuden ja sitä seuranneiden vuosisatojen aikana käyttöön paljon aramean- ja kreikankielisiä nimiä. Diasporan myötä juutalaiset alkoivat käyttää myös Välimeren maiden kielten nimiä raamatullisten nimiensä lisäksi.


title: Juutalainen nimi

text: Juutalaiset eivät käyttäneet sukunimiä vielä keskiajallakaan, vaan lisänimenä käytettiin isän ja kotipaikan nimen lisäksi usein myös ammattinimeä (kuten "Yochanan HaSandlar", ’Yochanan, sandaalintekijä’). Tunnetun Talmudin kommentoijan Rashin nimi on lyhenne hänen koko nimestään "Rabbi Shlomo ben Yitzhak". Moses Maimonidesin lisänimi on kreikkaa ja tarkoittaa ’Maimonin poika’.


title: Juutalainen nimi

text: Keskiajan lopulla juutalaiset alkoivat ottaa käyttöön varsinaisia sukunimiä, aluksi Italiassa ja islamilaisessa maailmassa. Itä- ja Keski-Euroopan aškenasijuutalaiset ottivat sukunimet käyttöön vasta 1700- ja 1800-lukujen taitteessa. Vielä 1700-luvun tunnetuimmat aškenasijuutalaiset kuten Ba’al Shem Tov, Vilnan gaon ja Moses Mendelssohn käyttivät lisänimiä sukunimen sijaan. Ensimmäisenä maana vuonna 1787 juutalaiset määrättiin ottamaan sukunimet Itävalta-Unkarissa, joka hallitsi suurta osaa Euroopasta. Sukunimien käyttöönotosta huolimatta aškenasijuutalaiset jatkoivat sefardijuutalaisista poiketen kuitenkin omissa piireissään yleisesti pelkkien etunimien ja lisänimien käyttämistä.


title: Juutalainen nimi

text: Joutuessaan valitsemaan itselleen sukunimiä juutalaiset ottivat niin hepreankielisiä kuin kansankielisiäkin nimiä. Käyttäessään asuinmaidensa kielten mukaisia nimiä he välttelivät kristinuskoon ja islamiin liittyviä nimiä kuten Kristoffer, Maria ja Johannes, tai Ali, Aiša ja Muhammad. Miehet saivat useammin hepreankielisen etunimen kuin naiset. Tähän oli tärkeimpänä syynä se, että Raamatussa ja rabbiinisessa kirjallisuudessa on suurempi valikoima miehen- kuin naisennimiä. Toisekseen miehet tarvitsivat ”pyhän” hepreankielisen nimen jumalanpalveluksissa, joissa heidät kutsuttiin lukemaan Tooraa.


title: Juutalainen nimi

text: Eri maiden oikeinkirjoitussääntöjen erojen vuoksi sama nimi saatettiin kirjoittaa eri tavoin eri maissa. Etenkin venäjän kielestä puuttuva h-kirjain aiheutti vaihtelua, esimerkiksi nimissä Horowitz/Gurevitch, Heller/Geller, ja Halpern/Galpern.


title: Juutalainen nimi

text: Raamatulliset hepreankieliset nimet merkitsivät usein jotain, ja niiden merkitys oli aikoinaan myös yleisesti tiedossa. Joitain esimerkkejä perinteisistä juutalaisista henkilönnimistä merkityksineen:Aškenasijuutalaisilla on tapana antaa lapselle jonkun hiljattain kuolleen sukulaisen etunimi, sen muunnelma tai sitä muistuttava nimi, sukulaisen kunnioittamiseksi. Hepreankieliset nimet siirtyvät yleensä muuttumattomina. Juutalaisisät ovat harvoin antaneet pojalleen omaa etunimeään, joskin tapa on yleistymässä.


title: Juutalainen nimi

text: Juutalaispojat saavat nimensä virallisesti ympärileikkausseremoniassa ja tytöt synagogan nimiseremoniassa. Samassa yhteydessä nimen esikuva ja tarkoitus usein selitetään.


title: Juutalainen nimi

text: Tyypillisesti juutalainen sukunimityyppi on heimojen ja pappien nimet, kuten hyvin yleiset Cohen ja Levy eri muotoineen (Kohn, Kahan, Kahn, Kaplan ja Kagan, sekä Levitt, Levine ja Löwy).


title: Juutalainen nimi

text: Toinen tyypillisesti juutalainen sukunimityyppi on lyhennenimet. Näistä yleisimpiä ovat Katz-alkuiset nimet; Katz on alkukirjainlyhenne sanoista Kohen Tzedek (’vanhurskas pappi’).


title: Juutalainen nimi

text: Kun juutalaiset alkoivat ottaa käyttöön sukunimiä myöhäiskeskiajalta lähtien, moni juutalainen otti luontevasti sukunimekseen patronyymin, jollaisia juutalaiset olivat käyttäneet lisäniminä. Patronyymisen sukunimen muoto vaihtelee käytetyn kielen mukaan: aškenaseilla patronyymit ovat muotoa "-son" tai "-s" (Jacobson, Jacobs). Itä-Euroopassa käytettiin usein slaavilaisia päätteitä, jotka vaihtelivat maittain (puol. "-owicz", tšekk. "-ovič", unk. "-ovics", rom. "-ovici"); Saksankieliset virkamiehet saattoivat käyttää kirjoitusmuotoa "-owitz", ja Yhdysvalloissa kirjoitusmuoto oli usein "-ovitch". Kaikki päätteet äännettiin kuitenkin [ovitš]. Iranissa patronyymimuotoja olivat "-zadeh" tai "-ian", Georgiassa "-eshvili", arabiassa "ben" tai "ibn", Italiassa "-i", ja Marokossa joskus etuliite "O-".


title: Juutalainen nimi

text: Patronyymejä muodostettiin myös isännimen lempinimistä. Nimet Yankelovich ja Koppelson tulevat Jaakobin lempinimistä. Yleinen nimi Moscowitz tulee puolankielisestä nimestä Moszek/Moszko (’pikku Mooses’). Myös tiettyihin nimiin yhdistetyistä symboleista tehtiin patronyymejä, kuten Leibson, Leibowicz ja Lefkowitz, jotka tulevat Juudaan yhdistettyä leijonaa tarkoittavasta sanasta (jidd. Leib). Benjaminiin yhdistettiin susi, mistä tulevat yleiset Wolf- ja Volk-nimet. Rabinowitz tarkoittaa ”rabbin poika”, kuten myös iranilainen nimi Akhamzadeh.


title: Juutalainen nimi

text: Aškenasijuutalaisten sukunimiin kuuluu myös suhteellisen paljon matronyymejä, joista yleisimpiä ovat esimerkiksi Rifkin, Sarason, Chanin, Beilis ja Goldenson. Matronyymiset sukunimet ovat usein saaneet alkunsa perheistä, joiden isä oli jo kuollut kun perhe otti sukunimen. Myös silloin, jos perheen äiti hoiti perheen liiketoimintaa tai oli muuten perheessä miestä tärkeämpi, saatettiin perheelle ottaa sukunimeksi matronyymi.


title: Juutalainen nimi

text: Ammattinimikkeestä otetut sukunimet ovat juutalaisilla yleisiä. Hepreankielisiä esimerkkejä ovat esimerkiksi Chait (’räätäli’), Melamed (’opettaja’), Hazan (’synagogalaulaja’) ja Katzoff (’teurastaja’). Aškenasien ammattinimet tulivat jiddišistä, saksasta tai slaavilaisista kielistä, esimerkiksi Schneider, Kravitz, Kravchik ja Portnoy (’räätäli’). Räätälin ammattiin viittaavat myös Nadelman (’neulamies’), Sherman (’saksimies’) ja Fingerhut (’sormustin’). Muita aškenaseilla yleisiä ammattinimikkeistä otettuja sukunimiä ovat muun muassa Fleisher, Metzger ja Reznick (’teurastaja’); Glass, Glazer ja Sklar (’lasittaja’), Schmidt ja Kovalsky (’seppä’); Futterman, Kirshner ja Peltz (’turkkuri’); sekä Sofer ja Schreiber (’kirjuri’). Arabimaailman juutalaisten nimiä ovat muun muassa Abulafia ja Tabib (’lääkäri’) tai Asayag (’kultaseppä’), ja Iranissa Hakimi (’lääkäri’).


title: Juutalainen nimi

text: Henkilökohtaisiin ominaisuuksiin perustuvia yleisiä sukunimiä juutalaisilla ovat muun muassa Schwarz (’musta’), Klein (’pieni’), Roth (’punainen’) ja Schoen (’kaunis’); tai Elkyess (’nokkela’), Pacifici (’rauhaisa’), Caro (’rakastettu’) ja Cordozo (’sydämellinen’).


title: Juutalainen nimi

text: Toponyymejä eli paikannimiin perustuvia juutalaissukunimiä on useita, sillä juutalaiset liikkuivat aikoinaan suhteellisen paljon. Tunnettuja paikannimiin perustuvia sukunimiä ovat Berliner, Minsky, Prager, Vilner, Frankfurter, Hamburger, Wiener, Warszawski, Pinsky, Pinsker; muslimimaailmassa Bagdadi, Basri, Tehrani, Shirazi, Alfasi (Fezistä), Masri (Egyptistä) ja Adni (Adenista); sekä Italiassa esimerkiksi Modigliani, Viterbi, Tedesco (’saksalainen’) ja Polacco (’puolalainen’). Venäjällä suurin osa "-ski"-loppuisten nimien haltijoista on juutalaistaustaisia. Pienet kaupungit ovat antaneet nimensä joillekin aškenasien yleisimmistä sukunimistä kuten Shapiro ja Spiro (Speyer), Ginzburg (Günzburg) tai Horowitz (Hořovice). Yleinen nimi Rappaport tulee Porton kaupungista.


title: Juutalainen nimi

text: Myös maannimiä on käytetty yleisesti juutalaissa sukunimissä, kuten Deutsch, Ungar, Litvak ja Pollack, sekä alueennimiä kuten Schlesinger (Sleesia) ja Frankel (Franken).


title: Juutalainen nimi

text: Suuri osa aškenasien sukunimistä jouduttiin keksimään yhtäkkiä tyhjästä 1700- ja 1800-lukujen taitteessa, kun juutalaiset joutuivat hallinnollisista syistä ottamaan itselleen sukunimet. Juutalaiset saivat usein muutaman kuukauden aikaa valita itselleen sukunimet, ja joissain paikoissa viranomaiset antoivat heille itse nimet. Moni juutalainen valitsi suvulleen jonkin kauniilta kuulostavan kaksiosaisen nimen. Taulukossa on joitain yleisimpiä tällaisissa nimissä käytettyjä sanoja, joita yhdisteltiin melko vapaasti:


title: Juutalainen nimi

text: Kaikenlaiset puunnimet olivat myös suosittu nimityyppi (esimerkiksi Appelbaum, Birnbaum, Kirschenbaum, Tannenbaum ja Teitelbaum – jopa Goldbaum).


title: Juutalainen nimi

text: Jotkin frankfurtilaiset juutalaissuvut ottivat sukunimensä vaakunakilvestään, kuten Rothschild (’punakilpi’), Schiff (’laiva’) ja Strauss (’strutsi’).


title: Juutalainen nimi

text: Moni juutalaisilla yleinen sukunimi on yleisesti käytössä myös ei-juutalaisilla, kuten Gross, Schwarz, Klein, Mayer, Zimmermann, Kowalsky, Medvedev, Sokolov, Kravchuk, Jacobson, Hamburger, Rosenberg, Krause tai Miller. Lisäksi moni yhdessä maassa tyypillinen juutalainen nimi voi toisessa maassa olla epätyypillinen juutalaiseksi nimeksi.


title: Juutalainen nimi

text: Yhdysvaltoihin muuttaneet juutalaiset ovat usein vaihtaneet tai muuttaneet sukunimensä: heistä tunnetuimpia ovat jotkut näyttelijät kuten Kirk Douglas (Isser Danilevich) tai Tony Curtis (Bernie Schwarz). Jotkut maahanmuuttajat saivat jo maahanmuuttovirkailijalta uuden nimen entisen vaikeastilausuttavan tilalle. Vastakkaisesta nimenvaihdosta tunnetuin esimerkki on Whoopi Goldberg (alun p. Caryn Johnson). Viime vuosina monet amerikanjuutalaiset ovat palauttaneet itselleen sukunsa vanhan juutalaisen sukunimen.


title: Juutalainen nimi

text: Israeliin muuttaneet juutalaiset ovat usein vaihtaneet nimensä kokonaan hepreankieliseksi: näistä tunnetuimpia esimerkkejä on pääministerit David Ben-Gurion (alun perin sukunimeltään Grün) ja Golda Meir (alun p. Meyerson). Useat käänsivät nimensä merkityksen suoraan hepreankieliseksi, jolloin esimerkiksi Goldbergista tuli Har-Paz.


title: Juutalainen nimi

text: Euroopassa monet antisemitismin kannattajat suhtautuivat kielteisesti siihen, että juutalaiset pyrkivät häivyttämään juutalaisuutensa nimenvaihdoksilla. Saksassa kansallissosialistien noustua valtaan vuonna 1933 juutalaisilta kiellettiin ”arjalaisten” nimien ottaminen.


title: Juutalainen nimi

text: Suomenjuutalaisten sukunimet olivat 1900-luvun alussa yleensä perinteisiä aškenasijuutalaisnimiä, jotka suomalaisten silmissä vaikuttivat saksankielisiltä tai slaavilaisilta nimiltä. Osa suomenjuutalaisista suomalaisti sukunimensä 1930- tai 1940-luvulla. Suomalaisiksi muutettiin nimenomaan venäläisiltä kuulostaneita sukunimiä, joten syynä nimenvaihdoksiin saattoi olla Suomessa voimistunut venäläisvastainen ilmapiiri. Tunnettuja nimenvaihtajia olivat esimerkiksi näyttelijä Hanna Taini (ent. Leffkowitsch) ja taidemaalari Sam Vanni (Besprosvanni) sekä suvuista esimerkiksi Jaari (Jankeloff), Orvomaa (Orscholik) ja Wardi (Waprinsky). Osa uusista nimistä muistutti näennäisen suomenkielisestä asustaan huolimatta samalla myös hepreankielisiä sanoja; esimerkiksi Jaari muistuttaa heprean metsää tarkoittavaa sanaa.


title: Jakob Ahlsman

text: Jakob Ahlsman (9. kesäkuuta 1798 Pöytyä – 29. marraskuuta 1872 Olkkala, Vihti) oli suomalainen koulumestari ja sanakirjan tekijä.


title: Jakob Ahlsman

text: Ahlsman syntyi piika Maria Jöransdotterin aviottomana lapsena. Hän kasvoi isoäitinsä luona ja joutui ajoittain turvautumaan kerjäämiseenkin. Jakob sai kuitenkin kodin erään Marttilassa asuneen leskiemännän luota ja hän sai mahdollisuuden myös opiskeluun. Vuonna 1815 16-vuotias Jakob Ahlsman ryhtyi kiertäväksi lastenopettajaksi ensin Marttilassa ja sitten muuallakin Turun lähimpäristössä. Hän tutustui kesällä 1826 Turussa toimineeseen Bell-Lancaster–kouluun jossa pidemmälle edistyneet oppilaat ohjasivat hitaammin eteneviä tovereitaan. Ahlsman alkoi soveltaa näitä periaatteita myös omassa opetuksessaan.


title: Jakob Ahlsman

text: Ahlsman siirtyi 1838 opettajaksi Vihtiin ja vuonna 1840 hänestä tuli Vihdin kiertävä koulumestari. Hän oli tässä toimessa aina kuolemaansa saakka.


title: Jakob Ahlsman

text: Ahlsman avusti Turussa ja Helsingissä ilmestyneitä sanomalehtiä muun muassa Suometarta. Hän julkaisi 1858 "Jesuksen Kristuksen sotamies" nimisen uskonnollisen kirjasen jota otettiin useita painoksia. Ahlsman teki myös 1826–1835 käsikirjoituksen 302-sivuiseen ruotsalais-suomalaiseen sanakirjaan jota ei kuitenkaan painettu. Vuonna 1868 Ahlsman vieraili Elias Lönnrotin luona Sammatissa ja ryhtyi avustamaan Lönnrotia uuden virsikirjan valmistelussa. Tämä työ oli kuitenkin velä kesken Ahlsmanin kuollessa.


title: Jakob Ahlsman

text: Ahlsman on haudattu Vihdin kirkon läheisyyteen. Hänen haudalleen pystytettiin 1906 jugendtyylinen harmaakivinen hautapaasi.


title: Sarcolytic

text: Sarcolytic on yhdysvaltalainen death metal -yhtye, jonka perustivat Images of Violencen jäsenet sekä Disgorgen Ricky Myers. Yhtye oli alun perin sivuprojekti, mutta toiminta vakiintui vuonna 2006 Myersin muutettua Teksasiin.


title: Sarcolytic

text: Vuonna 2009 yhtye solmi levytyssopimuksen Unique Leader Recordsin kanssa. Yhtyeen esikoisalbumi "Thee Arcane Progeny" julkaistiin tammikuussa 2010.


title: Ben Steinberg

text: Benjamin "Ben" Steinberg (s. 22. tammikuuta 1930 Winnipeg) on kanadalainen säveltäjä, kuoronjohtaja, urkuri ja pedagogi. Hänen opinahjojaan olivat Toronton The Royal Conservatory of Music ja Toronton yliopisto. Hän opiskeli sävellystä John Weinzweigin, pianonsoittoa Samuel Dolinin ja laulua Weldon Kilburnin johdolla. Steinberg on juutalainen, ja hänen tuotantoonsa kuuluu uskonnollista musiikkia. Lisäksi hän on säveltänyt muun muassa israelilaisiin kansanlauluihin perustuvan jousitrion. Hänen kantaattinsa "Echoes of Children" (1979) toi hänelle kansainvälisen Gabriel-palkinnon. Jerusalemin kaupunki kutsui Steinbergin residenssitaiteilijakseen vuosina 1978 ja 1980.


title: Ben Steinberg

text: American Harp Society palkitsi Steinbergin tämän sarjasta huilulle, alttoviululle ja harpulle (1981). Sävellys syntyi Suzanne Shulmanin tilauksesta. Cantors Assembly myönsi Steinbergille Kavod-palkinnon vuonna 1983. Säveltäjältä ovat tilanneet teoksia myös Paul Brodie, Chamber Players of Toronto ja Lawrence Cherney. Steinberg julkaisi oman metodinsa nuorisokuoroille ("Together Do They Sing", 1961).


title: Lecherous Nocturne

text: Lecherous Nocturne on yhdysvaltalainen teknisen ja brutaalin death metalin yhtye. Se perustettiin Etelä-Carolinan Greenvillessä vuonna 1997.


title: Lecherous Nocturne

text: Lokakuussa 2013 yhtye solmi levytyssopimuksen Willowtip Recordsin kanssa. Yhtye kirjoittaa tällä hetkellä materiaalia seuraavalle albumilleen, joka tullaan julkaisemaan vuoden 2014 aikana.


title: Armando Santiago

text: Armando Santiago (s. 18. kesäkuuta 1932 Lissabon) on portugalilaissyntyinen säveltäjä, kapellimestari ja pedagogi, joka sai Kanadan kansalaisuuden vuonna 1972.


title: Armando Santiago

text: Santiago voitti Lissabonin konservatoriossa ensimmäisen palkinnon musiikin historiassa (1954) ja sävellyksessä (1960). Hänelle opettivat orkesterinjohtoa Hans Münch Lissabonissa ja Franco Ferrara Sienassa. Vuonna 1960 Santiago matkusti Pariisiin opiskelemaan musique concrèten tekniikoita Pierre Schaefferin johdolla. Portugalilaisilla ja italialaisilla apurahoilla hän opiskeli myös yksityisesti Boris Porenan johdolla Roomassa 1962–1964 sekä Goffredo Petrassin johdolla Accademia Nazionale di Santa Ceciliassa. Myöhemmin Santiagosta itsestään tuli teorian sekä sävellyksen opettaja ja orkesteriluokkien vetäjä Lissabonissa.


title: Armando Santiago

text: Vuonna 1968 Santiago saapui Quebeciin, jossa hän toimi Conservatoire de musique du Québec à Trois-Rivières'n johdossa (1974–1978). Hän johti useita orkestereita Kanadassa, Portugalissa ja Länsi-Saksassa. Hän toimi myös Conservatoire de musique du Québec à Québecin johtajana vuoteen 1985. Hän opetti muiden muassa Pierre-Michel Bédardia ja Gilles Bellemarea.Santiago on myös säveltänyt elokuvamusiikin Ernesto de Sousan "Dom Robertoon" (1962).


title: Brian Barley

text: Brian Holgate Barley (10. joulukuuta 1942 Sarnia, Ontario – 8. kesäkuuta 1971 Toronto) oli kanadalainen jazzmuusikko. Hän aloitti klarinetinsoiton 11-vuotiaana jazzmuusikko Lee Konitzin innoittamana ja alkoi myös soittaa saksofonia 13 vuoden iässä. Hän opiskeli Toronton yliopistossa ja Clevelandin konservatoriossa. Barley toimi klarinetistina muun muassa Clevelandin orkesterissa ja Vancouverin sinfoniaorkesterissa.


title: Brian Barley

text: Asetuttuaan Montrealiin Barley omistautui pelkästään jazzille. Hän soitti muitti muiden muassa Pierre Leducin, Ron Probyn, Herb Spanierin ja Vic Vogelin johtamissa kokoonpanoissa. Vuonna 1968 hän perusti Aquarius Rising -trion, jossa soittivat myös rumpali Claude Ranger ja kontrabasisti Michel Donato, jonka korvasi bassokitaristi Daniel Lessard. Barleyn instrumentit tässä kokoonpanossa olivat tenori- ja sopraanosaksofonit sekä bassoklarinetti. Barley joutui auto-onnettomuuteen vuonna 1966 ja kuoli vuosia myöhemmin tästä aiheutuneisiin neurologisiin komplikaatioihin.


title: Parliament Act (1949)

text: Parliament Act on Isossa-Britanniassa vuonna 1949 säädetty laki, joka määrittelee parlamentin ylähuoneen valtaoikeudet. Se täydentää vuoden 1911 Parliament Actia, joka poisti ylähuoneelta veto-oikeuden lähes kaikissa asioissa jättäen jäljelle pelkän lykkäysmahdollisuuden. Vuoden 1949 Parliament Act lyhensi lykkäyksen enimmäisajan kahdesta yhteen vuoteen.


title: Parliament Act (1949)

text: Lain sääti Clement Attleen johtama työväenpuolueen hallitus, joka pelkäsi konservatiivien hallitseman ylähuoneen käyttävän lykkäävää veto-oikeuttaan estääkseen rauta- ja terästeollisuuden kansallistamisen. Alahuone hyväksyi uuden Parliament Actin toisessa käsittelyssä marraskuussa 1947. Maltillisen sisältönsä vuoksi esitys ei kohdannut samanlaista jyrkkää vastarintaa kuin vuoden 1911 laki aikanaan, mutta ylähuone hylkäsi sen silti kahdesti vuoden 1948 aikana. Niinpä laki annettiin heinäkuussa 1949 kuninkaan vahvistettavaksi käyttäen vuoden 1911 Parliament Actin tarjoamaa mahdollisuutta ylähuoneen ohittamiseen. Kyseessä oli kolmas kerta, kun tätä menettelyä sovellettiin. Sen sijaan sitä ei lopulta tarvittu rauta- ja teräslain hyväksymiseen.


title: Parliament Act (1949)

text: Vuoden 1949 Parliament Actin mukaan kaikki ylähuoneen hylkäämät lakiesitykset voidaan vahvistaa, mikäli alahuone on hyväksynyt ne kahdessa käsittelyssä, joiden välissä on kulunut vähintään vuosi. Poikkeuksen muodostavat esitykset parlamentin toimikauden pidentämisestä. Lain suomaa mahdollisuutta ylähuoneen sivuuttamiseen on käytetty neljä kertaa. Sen avulla hyväksytyt lait olivat vuoden 1991 "War Crimes Act", vuoden 1999 "European Parliament Elections Act" (laki suhteellisesta vaalitavasta Euroopan parlamentin vaaleissa), vuoden 2000 "Sexual Offences (Amendment) Act" sekä vuoden 2004 "Hunting Act" (kettujahdin kielto).


title: Willowtip Records

text: Willowtip Records on yhdysvaltalainen itsenäinen levy-yhtiö, joka keskittää toimintansa metallimusiikin julkaisuihin. Sen päämaja sijaitsee Zelienoplessa, Pennsylvaniassa.


title: Willowtip Records

text: Tammikuussa 2006 Decibel Magazine valitsi Willowtipin vuoden 2005 levy-yhtiöiden nousukkaaksi. Kesällä 2007 yhtiö solmi Eurooppaa koskevan yksinomaisen jakelu- ja lisensiointisopimuksen brittiläisen Candlelight Recordsin kanssa. Samaan aikaan Willowtip teki sopimuksen alankomaalaisen Neurotic Recordsin kanssa yhtiön tuotannon julkaisemisesta Yhdysvalloissa Willowtipin alamerkillä Willowtip/Neurotic.


title: Brian Current

text: Brian Current (s. 4. toukokuuta 1972 London, Ontario) on kanadalainen säveltäjä ja kapellimestari. Hän valmistui Montrealin McGill-yliopistosta ja Kalifornian yliopistosta, Berkeleystä. Jälkimmäisestä hän sai filosofian tohtorin arvon vuonna 2002. Hän on saanut lukuisia palkintoja ja tunnustuksia, joihin kuuluu kaksi Barlow-palkintoa (2003, 2009), Guggenheim-stipendi (2005) ja Italian Premio Fedora (2011). Hän on saanut residenssit New Yorkissa 2003, Italiassa 2004, New Hampshiressa 2005 ja Kiotossa 2008.


title: Brian Current

text: Current varttui Ottawassa ja aloitti pianonsoiton 5-vuotiaana.


title: Brian Current

text: Currentin tuotantoon kuuluu suurimuotoisia orkesteriteoksia, konserttoja, soolosoitinsävellyksiä, kamari- ja kuoromusiikkia sekä kamarioopperoita. Hänen teoksilleen luonteenomaista on energinen, humoristinen tyyli, johon kuuluu alati vaihteleva tekstuuri ja väri. Aaltoileva tempo on Currentin musiikissa tyypillistä, mikä näkyy esimerkiksi teoksissa "For the Time Being" (1999) ja "Symphonies in Slanted Time" (2005). Kanadalaisten orkesterien lisäksi Currentin teoksia ovat esittäneet muun muassa ulkomaalaiset orkesterit Yhdysvalloista, Puolasta, Koreasta ja Taiwanista.


title: Brian Current

text: Current on pyrkinyt parantamaan nykymusiikin saavutettavuutta yleisön näkökulmasta ja herättämään pienissä lapsissa kiinnostusta taidemusiikkiin; eräs hänen teoksistaan on "A Young Person's Guide to New Music for Symphony Orchestra" (2006–2008).


title: Brian Current

text: Vuosina 2006–2007 Current oli vierailevana sävellyksen professorina Toronton yliopistossa, ja vuonna 2006 hänestä myös tuli The Royal Conservatory of Musicin Glenn Gould Schoolin New Music Ensemblen taiteellinen johtaja. Hän on muun työnsä ohessa toiminut kapellimestarina. Hänen ohjelmistoonsa on kuulunut Luciano Berion, Witold Lutoslawskin, Toru Takemitsun, Edgar Varèsen, Arnold Schönbergin, George Benjaminin ja Magnus Lindbergin sekä useiden kanadalaisten säveltäjien, kuten Claude Vivierin, Michel Oesterlen, James Rolfen, Ana Sokolovicin, R. Murray Schaferin teoksia.


title: Anne Eggleston

text: Anne Elizabeth Eggleston (6. syyskuuta 1934 – 27. marraskuuta 1994) oli kanadalainen säveltäjä ja pedagogi. Hän opiskeli Ottawassa, The Royal Conservatory of Musicissa ja Eastman School of Musicissa. Hänen opettajiensa joukossa olivat Robert Fleming, Pierre Souvairan, Oskar Morawetz, Godfrey Ridout ja John Weinzweig. Eggleston itse aloitti vuonna 1958 työskentelyn pianonsoiton ja sävellyksen yksityisenä opettajana Ottawassa. Hänen jousikvartettonsa voitti parhaan teoksen palkinnon ensimmäisessä CBC Radio Ottawa Original Music Competitionissa (1964).


title: Anne Eggleston

text: Egglestonilta tilasivat teoksia CAMMAC, Charlottetown Festival, Canadian Music Centre ja Western Board of Music. Hänen tuotantoonsa kuuluu muun muassa ooppera "The Woodcarver's Wife" (1961), orkesteriteoksia ja pianokvartetto. Eggleston teki useista teoksistaan versiot pianolle tai pianolle ja lauluäänelle. Usein tämän taustalla oli pedagoginen tarkoitus. Eggleston luopui ammatillisesta toiminnastaan terveytensä heikennyttyä. Hän kärsi vuonna 1984 aivokuumeesta ja aivokalvontulehduksesta, ja vuonna 1988 hän sai aivoverenkiertohäiriön. Kuoleman jälkeen hänen pedagogisten ansioidensa tunnustus on hiipunut, mutta hänen maineensa säveltäjänä jäi elämään.


title: Allan Gilliland

text: Allan Gilliland (s. 10. toukokuuta 1965 Darvel, Skotlanti) on säveltäjä, sovittaja ja trumpetisti. Hän muutti perheineen Kanadaan vuonna 1972 ja sai jazzopinnoistaan kunniadiplomin Humber Collegesta 1985. Häntä opetti siellä Don Johnson. Hän opiskeli myös sävellystä Violet Archerin, Malcolm Forsythin ja Howard Bashawin johdolla Albertan yliopistosta, josta hän sai musiikin kandidaatin (1989) ja maisterin (1996) arvot.


title: Allan Gilliland

text: Gilliland nousi maineeseen voittamalla Edmontonin sinfoniaorkesterin kilpailun trumpettikonsertollaan vuonna 1994. Hän sävelsi tämän teoksen high school -aikaiselle ystävälleen, trumpetisti Jens Lindemannille. Vuosina 1999–2004 Gilliland oli Edmontonin sinfoniaorkesterin nimikkosäveltäjä. Hän sävelsi tämän kauden aikana muiden muassa orkesteriteokset "Above the Fold" (2004), "Loch na Beiste" (2001), "We Stood Beside Each Other" (kuoron kanssa, 2000) ja "A Wild Symphonic Ride" (mukana tanssia, 2002). Gilliland sävelsi konsertot viululle (2002, uudistettu 2003), kahdelle harpulle (2002) ja klarinetille (2003). Viimeksi mainittu jazzvaikutteinen klarinettikonsertto (nimeltään "Dreaming of the Masters I") oli James Campbellin kantaesittämä; Campbell tilasi Gillilandilta myös jazzsarjan klarinetille ja jousikvartetille vuonna 2005.


title: Allan Gilliland

text: Gilliland on säveltänyt monille erilaisille kokoonpanoille, ja hänen tuotantoonsa kuuluu myös elokuvamusiikkia. Hänen teoksiaan ovat kantaesittäneet muiden muassa Vancouverin sinfoniaorkesteri, Canadian Brass, Winnipegin sinfoniaorkesteri, New York Pops, Missoulan sinfoniaorkesteri ja New Yorkin filharmonikkojen vaskisektio. Gilliland teki Andy Northrupin ja Marty Chanin kanssa yhteistyötä musikaaleissa "The 7th Circle" (2001) ja "Dead Beat: A Zombie Musical" (2003). Calgary Opera Company tilasi häneltä vuonna 2006 yksinäytöksisen oopperan nuorille; "The Hannaraptorin" libretistinä toimi Val Brandt.


title: Herisau

text: Herisau on kaupunki Koillis-Sveitsissä. Se on Appenzell Ausserrhodenin kantonin hallinnollinen pääpaikka, vaikkakaan kantonilla ei ole virallista pääkaupunkia. Kaupungissa on noin 15 000 asukasta.


title: Herisau

text: Herisau sijaitsee kumpuilevalla Mittellandin tasankoalueella, Sankt Gallenin lounaispuolella. Glattjoki halkoo alueen.


title: Herisau

text: Schweizerische Südostbahnin Sankt Gallen – Wattwil -rautatie sekä Appenzeller Bahnenin Gossau–Appenzell-rata kulkevat Herisaun kautta. Valtatie 8 kulkee Herisaun kautta ja moottoritie A7 ohittaa kaupungin pohjoispuolelta.


title: Keltamarjakotinga

text: Keltamarjakotinga ("Carpornis cucullata") on kotingojen heimoon kuuluva varpuslintu.


title: Keltamarjakotinga

text: Keltamarjakotingaa tavataan Kaakkois-Brasiliassa. Sitä on kuvattu harvinaiseksi, ja se on vähenemässä elinympäristöjen tuhoutumisen vuoksi. Laji on luokiteltu silmälläpidettäväksi.


title: Vihermarjakotinga

text: Vihermarjakotinga ("Carpornis melanocephala") on kotingojen heimoon kuuluva varpuslintu.


title: Vihermarjakotinga

text: Vihermarjakotingaa tavataan Brasilian itäosissa. Sen kannaksi arvioidaan 3 500–15 000 yksilöä. Laji on vähenemässä nopeasti elinympäristöjen tuhoutumisen takia, ja se on luokiteltu vaarantuneeksi.


title: Vihermarjakotinga

text: Vihermarjakotinga elää luonnontilaisissa alnkometsissä. Se käyttää ravinnokseen pääasiassa marjoja.


title: Oranssiharjakotinga

text: Oranssiharjakotinga ("Rupicola rupicola") on kotingojen heimoon kuuluva varpuslintu. Koiraiden höyhenpuku on kirkkaan oranssi ja päätä koristaa puolikuunmuotoinen töyhtö. Naaraat ovat väritykseltään ruskehtavia ja ovat paljon vaatimattomamman värisiä. Se on toinen harjakotingojen suvun kahdesta lajista, toinen on tuliharjakotinga. Oranssiharjakotinga elää metsäisillä seuduilla etelä-Amerikan koillisosissa. Ruokavalio koostuu pääosin hedelmistä, ajoittain lisänä on pieniä käärmeitä ja liskoja.


title: Oranssiharjakotinga

text: Oranssiharjakotingaa tavataan Etelä-Amerikan pohjoisosissa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Se on luokiteltu elinvoimaiseksi.


title: Kiovan taistelu (1943)

text: Kiovan taistelu oli toisessa maailmansodassa Saksan ja Neuvostoliiton joukkojen välinen taistelu Kiovan kaupungin hallinnasta. Kaupunkia puolustivat Saksan 4. panssariarmeijan joukot hyökkääviä Neuvostoliiton 1. Ukrainan rintaman ja Tsekkoslovakian Itsenäisyysprikaatin joukkoja vastaan. Puna-armeija aloitti hyökkäyksensä kaupunkiin 3. marraskuuta 1943. Saksalaiset käynnistivät vastahyökkäyksensä 13. marraskuuta, mutta joutuivat vetäytymään kaupungista 22. joulukuuta mennessä, jolloin puna-armeija sai vallattua kaupungin takaisin.


title: Smolenskin taistelu (1943)

text: Smolenskin taistelu oli toisessa maailmansodassa toinen Saksan ja Neuvostoliiton joukkojen välinen taistelu Smolenskin kaupungin hallinnasta. Taistelu alkoi 7. elokuuta ja päättyi Neuvostoliiton voittoon 2. lokakuuta 1943 mennessä, jolloin puna-armeija sai vallattua kaupungin takaisin. Taistelun seurauksena noin 50–80 % kaupungista ja lähialueista tuhoutuivat täysin.


title: Liestal

text: Liestal on kaupunki Pohjois-Sveitsissä. Se on Basel-Landschaftin kantonin pääkaupunki. Kaupungissa on noin 14 000 asukasta.


title: Liestal

text: Liestal sijaitsee Reiniin laskevan Ergolzjoen laaksossa, Baselin kaupungin kaakkoispuolella.


title: Liestal

text: SBB:n päärata Basel–Olten kulkee Liestalin kautta. Lisäksi Liestalissa haarautuu rautatie läheiseen Oberdorfiin. Moottoritie A2 ohittaa kaupungin itäpuolelta.


title: Luettelo pikkuplaneetoista: 373001–374000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
373001:stä ja päättyen 374000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 374001–375000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
374001:stä ja päättyen 375000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 375001–376000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
375001:stä ja päättyen 376000:een.
Kokonaisen luettelon löytää katsomalla Luettelo pikkuplaneetoista.


title: Tähtiin tähyävät

text: Tähtiin tähyävät on Turun uudelleen rakennetun Myllysillan juurella syyskuussa 2013 paljastettu neljän pronssiveistoksen kokonaisuus, jonka on tehnyt kuvanveistäjä Kari-Petteri Kakko.


title: Tähtiin tähyävät

text: Kukin veistoksista kuvaa yhtä ihmisen ikäkautta ja on sijoitettu istuskeluportaikkoon yhteen sillan neljästä kulmasta. Teoksessa "Huomenna" pieni tyttö konttaa ja osoittaa taivaalle. "Tänään" kuvaa kuulokkeet päässä lootusasennossa istuvaa teini-ikäistä. "Hetki sitten" on keski-ikäinen mieshahmo, joka lepää sillan portailla salkkuunsa nojaten. "Eilen"-veistoksen hymyilevä vanha nainen istuu ja katselee taivasta papiljotit päässään.


title: Tähtiin tähyävät

text: Veistokset paljastettiin Turun päivänä 15.9.2013.


title: Englannin 1. divisioonan kausi 1899–1900

text: Englannin 1. divisioonan kausi 1899-1900 oli oli kahdestoista kausi jolloin ratkottiin The Football Leaguen mestaruus. Mukana 1.divisioonassa oli 18 joukkuetta. Sarjan voittaja oli liigan mestari, ja kaksi viimeistä putosivat suoraan 2. divisioonaan. Uusina joukkueina sarjassa pelasivat Glossop North End ja Manchester City.


text: Liigan mestaruuden voitti Aston Villa. Mestaruus oli seuran viides.


text: Kaksi viimeistä joukkuetta putosivat 2.divisioonan. Tilalle nousivat Sheffield Wednesday ja Bolton Wanderers.


title: Hän tuli yöllä

text: Hän tuli yöllä ("The Talk of the Town") on George Stevensin ohjaama yhdysvaltalainen elokuva vuodelta 1942. Elokuva perustuu Hollywood-tuottaja ja -käsikirjoittaja Sidney Harmonin kertomukseen.


title: Hän tuli yöllä

text: Poliittisesti aktiivinen sahatyöläinen Leopold Dilg (Cary Grant) saa syytteen sahan tuhopoltosta ja työnjohtajan kuolemasta palon uhrina. Oikeudenkäynnin aikana Dilg karkaa vankilasta ja etsiytyy turvaan entisen koulukaverinsa, nykyisin opettajana työskentelevän Nora Shelleyn (Jean Arthur) omistamaan taloon. He ovat aikoinaan seurustelleet. Talon on kesäksi vuokrannut oikeustieteen professori Michael Lightcap (Ronald Colman), jolla on suunnitelmissa kirjan kirjoittaminen. Miehet saapuvat taloon melkein yhtä aikaa.


title: Hän tuli yöllä

text: Shelley esittelee Dilgin puutarhurikseen. Miehet käyvät lakiaiheista keskustelua, jossa professori Lightcap esittää näkemyksiä tieteelliseltä kannalta, Dilg puolestaan käytännöllisempiä. He ystävystyvät mutta samalla heistä tulee kilpakosijoita, kun myös Lightcap rakastuu Shelleyyn.


title: Hän tuli yöllä

text: Lightcap tulee Dilgin asianajajan ja Shelley puheista epäluuloiseksi ja ryhtyy tutkimaan asiaa. Hän alkaa seurustella oletetun murhan uhrin tyttöystävän kanssa ja saa selville, että sahan työnjohtaja on elossa ja piileskelee Bostonissa. työnjohtaja "taivutellaan" palaamaan kaupunkiin ja myöntämään oma ja sahan omistajan syyllisyys.


title: Hän tuli yöllä

text: Lightcap saa Dilgin uskomaan lain noudattamisen tärkeyden ja ilmoittautumaan viranomaisille, ja niin tämä vapautetaan. Pian Lightcapista tulee korkeimman oikeuden tuomari, ja hän kosii Shelleytä, jonka tunteet kuitenkin suuntautuvat Dilgiin päin.


title: Hän tuli yöllä

text: Elokuvan nimeksi oli suunniteltu "Mr. Twilight", mutta Grantin vaatimuksesta nimi muutettiin, koska hänen näkemyksensä mukaan nimi olisi viitannut siihen, että elokuva kertoo yhdestä miehestä ja Colman vie kaiken huomion. Yhtiö joutui tekemään vaihtokaupan Universalin kanssa saadakseen elokuvalle nimen "The Talk of the Town". Elokuva on noussut klassikoksi. Kuvausten alkaminen lykkääntyi, kun Carole Lombardin kuolema tuli julki.


title: Hän tuli yöllä

text: Elokuvan tekoaikaan oli poikkeuksellista, että merkittävissä roolissa oli kaksi miestä, ja kumpikin näyttelijä oli aiemmin ollut yksin pääosanäyttelijöitä. Tilanne näkyy myös juonessa siten, että katsoja pysyy loppuun asti tietämättömänä siitä, kumman miehen Shelley valitsee. Molemmat vaihtoehdot kuvattiin, ja valinta tehtiin vasta koenäytöksen jälkeen.


title: Hän tuli yöllä

text:
Elokuva oli Oscar-ehdokkaana useissa sarjoissa, mutta jäi kuitenkin palkinnotta.
Komediaksi luonnehdittua elokuvaa kiitettiin yhdysvaltalaisessa Varietyn arvioissa eskapistiseksi komediaksi.


title: Hän tuli yöllä

text: Elokuvassa on nähty vaikutteita niin Frank Capran elokuvien ihmisläheisyydestä kuin käsikirjoittaja Sidney Buchmanin maailmankatsomuksesta. Buchman joutui 1950-luvulla kommunistivainojen kohteeksi.


title: Martin Page

text: Martin Page (s. 1975) on ranskalainen kirjailija.


title: Martin Page

text: Martin Page on tunnettu esikoiskirjastaan "Comment je suis devenu stupide" (2001), joka suomennettiin vuonna 2003 nimellä "Miten minusta tuli tyhmä" (Like). Kirja voitti Euregio Schüler -kirjallisuuspalkinnon vuonna 2004.


title: Talk of the Town

text: Talk of the Town tarkoittaa seuraavia:


title: Cady Groves

text: Cady Groves (s. 30. heinäkuuta 1989) on yhdysvaltalainen poplaulaja. Hän teki levytyssopimuksen RCA Recordsin kanssa vuonna 2010, ja julkaisi vuonna 2011 ensimmäisen singlensä, ”This Little Girl”. Vuonna 2012 hän julkaisi "This Little Girl" -EP:n.